ئه‌ندامێكی لیژنه‌ی دارایی له ئه‌نجومه‌نی نوێنه‌رانی عێراق هۆشداری ده‌دات سه‌باره‌ت به به‌بارمته‌دانی نه‌وتی عێراق له‌رێگه‌ی هه‌رێمی كوردستانه‌وه به توركیا بۆ ماوه‌ی 50 ساڵ، ئاماژه‌شی به‌وه‌دا كه 100 ملیار دۆلاری نه‌وتی هه‌رێم له بانكه‌كانی توركیایه.\nئاوێنه: ئاژانسی فه‌رمی هه‌واڵه‌كانی عێراق "واع" له زاری عه‌بدولهادی موحان ئه‌ندامی لیژنه‌ی دارایی په‌رله‌مانی عێراق بڵاویكرده‌وه كه "هه‌رێمی كوردستان پابه‌ندی هه‌موو ئه‌و رێكه‌وتنانه نه‌بووه كه له‌گه‌ڵ حكومه‌ته‌كانی پێشوو ئه‌نجامی داون".\nئاماژه‌شی به‌وه‌دا كه "حكومه‌تی فیدراڵ ئاماده‌یه ده‌ست به‌سه‌ر كێڵگه نه‌وتییه‌كانی ناوه‌وه و ده‌ره‌وه‌ی هه‌رێمدا بگرێت".\nعه‌بدولهادی موحان وتی: "له كێڵگه نه‌وتیه‌كانی كه‌ركوكه‌وه رۆژانه 150 هه‌زار به‌رمیل به ئۆتۆمبێل به‌ره‌و شوێنی نادیار ده‌گوازرێته‌وه، مه‌ترسی ئه‌وه‌ش هه‌یه نه‌وتی عێراق بۆ ماوه‌ی 50 ساڵ له‌رێگه‌ی هه‌رێمی كوردستانه‌وه به بارمته درابێت به توركیا".\nئاماژه‌شی به‌وه‌دا كه "توركیا بۆ ماوه‌ی 50 ساڵ بۆ هه‌ر به‌رمیلێك 10 دۆلار وه‌رده‌گرێت، حكومه‌تی عێراقیش له سه‌رده‌می حه‌یده‌ر عه‌بادی داوای یاسایی له‌سه‌ر توركیا له دادگا نێوده‌وڵه‌تییه‌كان تۆماركردووه".\nوتیشی: "نازانین كێ دۆسیه‌ی سكاڵاكانی دژ به توركیا راگرت، چونكه حكومه‌تی توركیا له سكاڵای نێوده‌وڵه‌تی ده‌ترسێت بۆ رێككه‌وتنه نه‌وتییه‌كانی له‌گه‌ڵ هه‌رێم، چونكه ده‌زانێت كه نایاساییه".\nعه‌بدولهادی موحان باسی له‌وه‌شكرد كه 100 ملیار دۆلار له هه‌نارده‌ی نه‌وتی عێراق له بانكه‌كانی توركیا دانراون، به‌جۆرێك ته‌نها له‌رێگه‌ی به‌نده‌ری جه‌یهانی توركییه‌وه رۆژانه 450 بۆ 550 هه‌زار به‌رمیل نه‌وت له ڕۆژێكدا له هه‌رێمه‌وه هه‌نارده ده‌كرێت، به‌مه‌ش رۆژانه 40 ملیۆن دۆلار له‌ڕێی هه‌نارده‌ی نه‌وته‌وه دێته هه‌رێمی كوردستانه‌وه.\nئه‌ندامه‌ی لیژنه‌ی دارایی جه‌ختیشی له‌وه كرده‌وه كه "گرێبه‌سته‌كانی هاوبه‌شی نه‌وت ناده‌ستورین كه له‌لایه‌ن هه‌رێمی كوردستانه‌وه كراون، له‌كاتێكدا هه‌رێم مافی ئه‌وه‌ی نییه بچێته ناو گرێبه‌ستی هاوبه‌ش له كێڵگه نه‌وتییه‌كاندا".\nكازمی: ئەوانەی پێیانوایە لەسەرو دەوڵەتەوەن توشی وەهم بون \nپاپای ڤاتیكان وێڕای هێرشە موشەكییەكان سوورە لەسەر سەردانیكردنی عێراق\nلە گوڵاڵە داعش بە قەناس هێرشی كردە سەر سوپای عێراق


ستراتێژی سازمانی خەبات ی لە پێوەند بە سیستەمی پارلەمانی سازمانی خه‌بات کوردستانی ئێران\nستراتێژی سازمانی خەبات ی لە پێوەند بە سیستەمی پارلەمانی\n...نیزامە دیكتاتۆرییەكانی جیهان نمونەی بەرچاوی ئەو شێوە لە كۆكردنەوەی هێزن كە لە لایەن ژمارەیێك كەسی تایبەتەوە بەرێوە دەچێ.\nجۆری تری نیزامە خۆسەپێن و زۆردارەكان و توندترین جۆری گشتخوازییەكەیەتی، لەبەر ئەوەی كە هەموو لایەنەكانی ژیان وەك دەستێوەردان لە پێوەندی هاوەلاتیان، سانسۆر كردنی مێدیاكان، هەرەِشە كردن لە رێگەی تۆقاندن بەرێوە دەبەن لەسەر تەواوی كاروباری ژیانی خەڵك كۆنترۆڵ و چاودێریان هەیە.\nپاشایەتی دەوڵەتێكە كە لە رێگەی پاشا یان مەلیك سەرجەم دەسەڵاتی لەدەست دایە. لە جیهانی مودێرن دوو جۆر پاشایەتی بوونی هەیە، پاشایەتی بێ مەرج و پاشایەتی مەرجدار. پاشایەتی بێ مەرج وەك دیكتاتۆریەك كار دەكات كە لەو دا پاشا حكوومەتی تەواو لەسەر وەڵات بەرێوە دەبات. پاشایەتی بە مەرج دەسەڵاتی دیاری كراو یان بەربەست كراو دەدات بە بنەماڵەی پاشا و بە زۆری كاروبار لە رێگەی ئەو بەرپرسانەوە بەرێوە دەچن كە هەڵبژێردراون.\nدیموكراسی شێوەیێك لە دەوڵەتدارییە كە لەو دا هاولاتیان دەنگ بە نوێنەرانی خۆیان دەدەن هەتا دەوڵەتەكەیان ئیدارە و رێبەری بكەن. ئیدەی دیموكراسی لە یۆنانی باستان و شوێنەواری قووڵی نوخبەكانی دەورانی باستان سەرچاوەی گرتووە. دیموكراسی لە ووشەی یۆنانی دمووس( واتە گەل و خەڵك) و كراتوس( واتە دەسەلات و هێز) پێك دێ. دیموكراسی یەكێك لە جۆرەكانی دەسەڵاتە و لایەنی دیاری كراوی ئەو راگەیاندنی رەسمی بنەڕەتی پەیرەوی كردنی كەمینە لە زۆرینە و بە رەسمی ناساندنی ئازادی و مافی بەرانبەری كەسەكان و هاوەلاتیانە.\nجۆرەكانی نیزامی حكوومەت لە دیموكراسی\nنیزامی سەرۆكایەتی نیزامێكی حكوومەتیە كە ئاكامەكەی جیاكردنەوەی تەواوی هێزەكانە. لە رژیمەكانی سەرۆكایەتی دەزگای بەرێوەبەری سەربەخۆیی كاری هەیە لە دەزگای یاسادانان(پارلەمان) لەو سیستەمەدا سەرۆك كۆمار كە سەرۆكایەتی دەزگای بەرێوەبەری و سەرۆكایەتی وەلاتی لەئەستۆیە بۆ ماوەێكی دیاریكراو لە رێگەی دەنگی خەڵك هەڵدەبژێردرێ.\nهەڵبژاردنی سەرۆك كۆمار لەرێگەی دەنگی خەڵك ئیعتبار و هێزێكی زۆر بەرچاوی پێدەبەخشێ و ئازادی كار و دەسەڵاتێكی زۆرتری لە هەڵابژاردنی وەزیر و هاوكاران و سیاسەتەكانی وەلات پێدەدا. بە پێچەوانەی نیزامەكانی پارلەمانی كە سەرۆكی وەلات (پاشا یان سەرۆك كۆمار) دەورێكی ئەوتۆی نامێنێ و هێزی سەرەكی لە دەستی سەرۆك وەزیران و شاندی دەوڵەتی هەڵبژێردراوی پارلەمانە.\nلەوەرا كە دیاری كردنی وەزیران لەو نیزامە لەئەستۆی سەرۆكی وەلاتە و پارلەمان لەو دا دەسەلاتێكی نییە ، وەزیرەكان لەبەرانبەر پارلەمانی بەرپرسیارەتی سیاسیان نییە و نوێنەران ناتوانن لێپێچینەوەیان لەگەڵدا بكەن و یان بە لێسەندنەوەی متمانە لەكاریان بخەن. لەبەرانبەریشدا سەرۆك كۆماریش مافی پێشنیاری گەلاڵەی نییە. لە نیزامی سەرۆكایەتی دسەڵاتی نەتەوەیی لەدوو جۆر دا رەنگ دەداتەوە و بەرێوەبەرانی دوو دەسەڵاتی ( بەرێوەبەری و یاسادانان) لە یەك ئاستی متمانە و پشتیوانی سیاسی و دەنگی گشتی دا دەین.\nنیزامی نیوە سەرۆكایەتی:\nنیزامی نیوە سەرۆكایەتی جۆرێك نیزامی حكوومەتیە كە تایبەتمەندییەكانی نیزامی سەرۆكایەتی و نیزامی پارلەمانی لەودا تێكەڵ بوونە. لەو جۆرەی حكوومەت دا وەكوو نیزامەكانی سەرۆكایەتی وەلات (سەرۆكایەتی دەوڵەت) لەئەستۆی سەرۆك كۆمارێكە كە لە هەڵبژاردنە گشتیەكان گەیشتووەتە دەسەڵات و هێمای دەسەڵاتی نەتەوەیی هەژمار دەكرێ و لە بەرپرسیارەتی سیاسی لەبەرانبەر پارلەمان جودایە، بەلام بە پێچەوانەی نیزامەكانی سەرۆكایەتی و بە شێوەی نیزامەكانی پارلەمانی شاندی وەزیران بە وەرگرتنی دەنگی متمانە لە نوێنەرانی مەجلیس بە رەسمی دەناسرێن و لە جەریانی چالاكیەكانی خۆییان لەبەرانبەر پارلەمان بەرپرسیارەتی سیاسیان هەیە و پارلەمان دەتوانێ بە لێسەندنەوەی متمانە لە شاندی دەوڵەتی دەسەڵات لەكار بخات.\nلە نیزامەكانی نیوە سەرۆكایەتی وەكوو نیزامەكانی پارلەمانی سەرۆكایەتی دەوڵەت لە سەرۆكایەتی حكوومەت جیاكراوەتەوە. سەۆك كۆمار ، سەرۆكی وەڵات دێتە ئەژمار و سەرۆكایەتی حكوومەتیش لەئەستۆی سەرۆك وەزیران دەبێ. بەلام بە پێچەوانەی نیزامی پارلەمانی سەرۆكی وەلات تەنیا بەرپرسێكی تەشریفاتیە و دەسەڵاتێكی فراوانی نییە.\nنیزامی پارلەمان یان خود بە تەوەر كردنی مەجلیس و شورا، جۆرێك لە نیزامی حكوومەتیە كە لە جیاكردنەوەی رێژەیی هێزەكانەوە پێك دێ. لە رژیمەكانی پارلەمانی دەسەڵاتی بەرێوەبەری و دەزگای یاسادانان بە هاوكاری لەگەڵ یەك چالاكی دەكەن و ئامرازگەلێكیان بۆ كاریگەری دانان و نفوز لەسەر یەكتر هەیە.\nلە نیزامەكانی پارلەمانی سەرۆكی وەڵات و سەرۆكی دەزگای بەرێوەبەری دووكەسی لێك جیاوازن. سەرۆكی وەڵات كە لەوانەیە سەرۆك كۆمار(لە نیزامەكانی كۆماریی) و یان پاشا (لە نیزامەكانی مەرجداری سەڵتەنەتی) بێت، دەورێكی ئەوتۆی نییە و لە بەرپرسیارەتی خاڵیە. سەرۆكی دەزگای بەرێوەبەری كە بە سەرۆك وەزیران دەناسرێ بە پێشنیاری سەرۆكی ولات و هەڵبژاردنی پارلەمان دیاری دەكرێ. ئەندامانی شاندی وەزیران لەو سیستەمە مافی پێشنیاری یاسا بە مەجلیس و بەشداری لە وتووێژەكان و باسەكانی مەجلیسی نوێنەران و یان خودهەڵوەشاندنەوەی پارلەمانیان هەیە و لە لایێكی ترەوە پارلەمانیش مافی پرسیار، لێپێچنەوە و لێسەندنەوەی دەنگی متمانەی لەوان هەیە.\nلەپاش لێكدانەوە و شیكردنەوەی جۆرەكانی نیزامە سیاسیەكان، دەبێ ئاماژە بكەین بە چەندخاڵێكی گرینگ كە سازمانی خەبات ی هێناوەتە سەر ئەو قەناعەتە داوای دامەزراندنی نیزامێكی پارلەمانی لەدوای رووخانی رژیمی ئێستای ئێران بكات، ئەویش ئەوەیە كە لە سیستەم یان نیزامی پارلەمانی كە لە چوارچێوەی تێزی جیاكردنەوەی هێزی مونتسكیۆ پیشنیار دراوە، پێوەندی نێوان دەزگاكانی 3 جۆرە پێوەندییەكی پێكهاتەیی و رێكخراوەیە. هەر لەبەر ئەوەش جیاكردنەوەی دەزگاكان بە شێوەی بێ ئەم لا و ئەو بوونی نییە. بەمجۆرە كە پارلەمان شاندی وەزیرانی لەسەر كار دانراو دەتوانێ بخاتە ژێر پرسیار و دەزگای بەرێوەبەریش لە هێندێك حاڵەتی تایبەت دەتوانێ پارلەمان هەڵوەشاوە رابگەێنێ. لە وەلاتانێك وەك بریتانیا، ئاڵمان، ئیتالیا و فەرانسە ئەو نیزامی سیاسیە دەسەڵاتی هەیە.\nبە گشتی بابەتەكان لە سەرجەم شوێنەكانی جیهان ئاكامی هاوشێوەیان هەیە و لەوان سەرهەڵدانی گەندەڵی لە ناو دەسەڵاتدا ، جیاوازیی نییە و لە هەموو شوێنێك هێزی كۆوەبوو و دامەزراو لەوانەیە سەرچاوە و سەرەتای گەندەڵی بێ. هەر بەو هۆیەشەوە لەو نیزامانەی كە ئیستراتژی كۆنترۆڵی هێز لەسەر حاكمە، هەرگیز بۆ ماوەێكی درێژماوە دەسەڵات لە نێو دەستی كەسێك یان تاقمێك نامێنیتەوە. لەو جۆرە كۆمەڵگایانەدا هێزی سەرەكی لە دەستی نوێنەرانی خەڵك لە پارلەمانە كە بە بێ رایەڵ لە لایەن خەڵكی ئەو وەلاتانە هەڵدەبژێردرێ و ئەندامانی كابینەی دەوڵەت لە رێگەی نوێنەران دیاری دەكرێن و دەست بە كار دەبن. جۆری كاری دەوڵەت لە لایەن نوێنەرانی پارلەمان بە وردی كۆنترۆڵ دەبێ و كردەوەكانی نوێنەرانیش دەخرێنە بەر بەراوەرد و كۆنترۆڵی خەڵك و دەوڵەت. لەبەر دەسەلاتی ئەو جۆرە سیستەمی حكوومەتیە هێزی حكوومەت بە تەواوی لە دەسەلات و ژێر كۆنترۆڵە و زۆرداری و گەندەڵی هەرگیز ئەگەرێكی بۆ سەرهەڵدان نامێنێتەوە. بە هیوای رووخانی رژیمی زۆردار و دیكتاتۆری ئاخوندان و دامەزراندنی حكوومەتێكی دیموكراتیك و پارلەمانی لە ئێران و دەستبەر بوونی مافەكانی خەڵكی كوردستان.\nنووسین: عەلی بەهرامی\nڕێکه‌وت: 2015-12-31 11:49:02


دهوک.. بکارئینانا ئامانێن پلاستیکی ل خوارنگەهان دێ هێنە قەدەغەکرن\nali 10/10/2019 - 00:01 بڵاوکراوەتەوە لە هەواڵ/كوردستانی\nلژنا بلند یا خوه‌پاراستنا ساخلەمیێ ل پارێزگەها دهۆکێ ، رۆژا سێشه‌مبى رێکەفتی 8/10/2019 ب سەرۆکاتیا (جەهوەرعەلی) قایمقامێ قەزا دهوکێ و(ئیسماعیل محمەد)هاریكارێ پارێزگەرێ دهۆکێ بو کاروبارێن ئاوارە و پەنابەران وهژمارەکا نوونەرێن رێڤەبەریێن پەیوەندیدار، ل هولا بوردێ کاروبارێن مروڤایەتی یا پارێزگەها دهوکێ کۆمبونەک ئەنجامدا.\nد کۆمبونێ دا، ل دووڤ سایتێ قایمقامیا قه‌زا دهۆكێ، بەحسێ بزاڤێن جدی هاتە کرن ژبۆ قەدەغەکرنا ئامانێن پلاستیکی ل خوارنگەهان، هه‌روه‌سا دوپاتی ل سەر کاراکرنا لژنێن نەهێلانا ئاژەلێن بەرەلا ل هەموو قەزایان هاتە کرن.\nدووفچوونا کارگەهێن چێکرنا ماستی وپێگریا وان ب رێنمایان وبجهئینانا بریارا زەرفێن کاغەزی ل شوینا زەرفێن نایلونی ل نانپێژیان و ژنافبرنا دەرمانێن ئکسپایر ودووفچوونا بەرمایکێن نوشداری تەوەرەکی دێ یێ کۆمبونێ بوو.


ماڵپەری فیردەوس | ئایا ھیچ فەرموودەی ڕاست ھاتوون کاتی دیاری کردبێت بۆ حیجامە یان نەھی کردبێت لە حیجامە کردن لە فلانە ڕۆژ یان کات ؟\nسەردێری پرسیار:ئایا ھیچ فەرموودەی ڕاست ھاتوون کاتی دیاری کردبێت بۆ حیجامە یان نەھی کردبێت لە حیجامە کردن لە فلانە ڕۆژ یان کات ؟\nبەرواری دانان :2019-03-26 کۆدی پرسیار:1097\nپرسیار : ئایا ھیچ فەرموودەی ڕاست ھاتوون کاتی دیاری کردبێت بۆ حیجامە یان نەھی کردبێت لە حیجامە کردن لە فلانە ڕۆژ یان کات ؟\nوەڵام : زانایان دەڵێن ئەو فەرموودانەی ھاتوون سەبارەت بە تەوقیت بۆ حیجامە دوو جۆرن :\nیەکەم : ھەندێک فەرموودە ھاتوون دەڵێن باشتر وایە لە ڕۆژی ١٧ ، و ١٩ ، و ٢١ ی مانگی ھیجری حیجامە بکەیت ، وە ڕۆژی دووشەم و پێنج شەم لە ھەفتە .\nدووەم : ھەندێک فەرموودەی تر ھاتوون نەھییان کردووە لە حیجامە لە ڕۆژی شەممە و یەک شەم و سێ شەم ، وە فەرموودە ھاتووە ھانی حیجامە کردنی داوە لە ڕۆژی چوارشەم و جومعە .\nزۆربەی زانایان بۆ ئەوە چوون ئەم فەرموودانەی ھاتوون ھەموویان لاوازن ، ھیچ فەرموودەی صحیح نەھاتووە بۆ دیار کردنی کات بۆ حیجامە یان نەھی کردن لە فلانە ڕۆژ .\nئیمام النووي ڕەحمەتی خوای لێ بێت دەفەرمووێت : (( بە ھەر حال ھیچ شتێک جێگیر نەبووە بۆ نەھی کردن لە حیجامە لە ڕۆژێکی دیاری کراو . )) المجموع ج٩ لاپەڕە ٦٩ .\nئیمام النووی بۆ ئەوە چووە ئەو ئەو فەرموودانەی ھاتوون سەبارەت بە حیجامە لە ١٧ و ١٩ و ٢١ فەرموودەی حەسەنن " واتە گەیشتوونە پلەی حەسەن " .\nابن حجر عسقلانی ڕەحمەتی خوای لێ بێت دەفەرمووێت : (( ئەم فەرموودانە ھیچیان صحیح نین . )) فتح الباری ج١٠ لاپەڕە ١٤٩ .\nعقيلي ڕەحمەتی خوای لێ بێت دەفەرمووێت : (( لەم بابەتە ھیچ جێگیر نەبووە سەبارەت بە دیار کردنی ڕۆژێک بۆ حیجامە کردن . )) "الضعفاء الكبير" (1/150) .\nبەڵام لەگەڵ ئەمەش زۆر لە زانایان بۆ ئەوە چوون سونەتە ڕۆژی ١٧ و ١٩ و ٢١ حیجامە بکرێت ، بەڵگە :\n(١) ئەثەر لە ھاوەڵان نقل کراوە حیجامەیان کردووە لەم ڕۆژانە .\nعن أنس بن مالك رضي الله عنه قال : (( كان أصحاب النبي صلى الله عليه وسلم يحتجمون لوتر من الشهر )) رواه الطبري في "تهذيب الآثار" (رقم/2856) قال : حدثنا محمد بن بشار ، قال : حدثنا أبو داود ، قال : حدثنا هشام ، عن قتادة ، عن أنس به .\nوروى الطبري أيضا بعد الأثر السابقة عن رفيع أبو العالية ، قال : ( كانوا يستحبون الحجامة لوتر من الشهر) وعن ابن عون ، قال : ( كان يوصي بعض أصحابه أن يحتجم لسبع عشرة وتسع عشرة ) قال أحمد : قال سليم : وأخبرنا هشام ، عن محمد أنه زاد فيه : وإحدى وعشرين .\n(٢) لە ڕووی پزیشکییەوە باشتر وایە لەم ڕۆژانە بکرێت ، ھەروەک ابن قیم لە زاد المعاد ج٤ لاپەڕە ٥٤ باسی کردووە .


ناوی فەرمی: کۆماری ویلایەتی پونتلاندی سۆماڵی (کۆماری زه‌وی پونت) ، کە بەشێکە لە کۆماری فیدراڵی سۆماڵ.\nژمارەی دانیشتوان: 4.285.000 کەس.\nڕووبەر: 212.510 کیلۆ مەتر چوار گۆشە.\nدابەشی کارگێری: لە 9 پارێزگا پێکهاتووە کە دابەش کراوە بە سەر 40 شارۆچکە (قەزا).\nنەتەوە: سۆماڵی زۆرینەیە کە زۆربەیان بە فیدراسیۆنی خێڵەکانی دارۆدن و نەتەوەی عەرەب و نەتەوەکانی تر کەمینەن.\nشارە گرنگەکانی: بۆساسۆ و گالکایۆ و لاس ئانۆد و ئەریگاڤۆ و قاردهۆ و بادهان و بووهۆۆدلی و گالدۆگۆب و واییی و لاس قۆزیی و دهاهار و ئاوولا.\nشوێنی جوگرافی: ئەم هەرێمە ، دەکەوێتە باکووری خۆرهەڵاتی کۆماری فیدراڵی سۆماڵ و یەکێکە لە ناوچە کێشە لە سەرەکانی سۆماڵ و قۆچی ئەفریقی ، کە لە باکوورەوە بە کەنداوی عەدەن و لە خۆرهەڵاتەوە بە زەریای هیندی و لە باشوورەوە بە کۆماری فیدراڵی سۆماڵ و لە خۆرئاواوە بە وڵاتی ئه‌سیوپیا و کۆماری زه‌وی سۆماڵ (سۆماڵیلاند) دەورە دراوە.\nناوی سەرۆکەکانی: عەبدوڵڵا یوسف ئەحمەد (1998_2001ز) (2002_2004ز). یوسف حاجی نور (2001ز). جومعە عەلی جومعە (2001_2002ز). محمەمەد عەبدی حەسی (2004_2005ز). مەحمود موسا هیرسی (2005_تا ئێستا).\nمێژووی: ئەم هەرێمە بەشێک بووە لەو بەشەی وڵاتی سۆماڵ کە لە لایەن هێزەکانی سوپای ئیمپراتۆریای ئیتاڵیاوە داگیر کراوە لە نێوان ساڵانی (1888_1889ز) کە پێشتر ئەم هەرێمە سەر بە سوڵتاننشینی هۆبیۆ و سوڵتاننشینی ماجییرتیینی سۆماڵی بووە ، کە لە نێوان ساڵانی (1889_1936ز) بووە بەشێک لە هەرێمی سۆماڵی ئیتاڵی و لە ساڵی (1936ز) بووەتە بەشێک لە دەوڵەتی خۆرهەڵاتی ئەفریقیای ئیتاڵی کە پاشکۆی ئیمپراتۆریای ئیتاڵیا بووە تا ساڵی (1941ز).\nهەروەها دەوڵەتی خۆرهەڵاتی ئەفریقیای ئیتاڵی پێکهاتبوو لە هەرێمی سۆماڵی ئیتاڵی و وڵاتی ئەسیوپیای ئێستە و وڵاتی ئەریتریای ئێستە و دواتر لە لایەن هێزەکانی سوپای ئیمپراتۆریای بەریتانیا داگیر کراوە ، ئەوەش لە میانەی جەنگی دووەمی جیهانی دا بووە کە وڵاتی ئیتاڵیا لە پاڵ وڵاتی ئەڵمانیا و ئیمپراتۆریای ژاپۆن (یابان) و شانشینی ڕۆمانیا و شانشینی بولگاریا و شانشینی مەجەرستان (هەنگاریا) کە بە دەوڵەتانی تەوەر ناسران بوون بە دژی دەوڵەتانی هاوپەیمانان کە پێکهاتبوو لە (ئیمپراتۆریای بەریتانیا و ویلایەتە یەکگرتووەکانی ئەمریکا و یەکێتیی سۆڤیەتی پێشوو و کۆماری سێیەمی فەرەنسا) بەشداری کرد بوو.\nدەوڵەتانی تەوەر شکستیان هێنا بەرامبەر بە دەوڵەتانی هاوپەیمانان و دواتر ئەو بەشەی وڵاتی سۆماڵ خرایە ژێر سەرپەرشتی نەتەوە یەکگرتووەکان و پاشان بووە بەشێک لە هەرێمی سۆماڵی ئیتاڵی تا ساڵی (1960ز) و لەو ساڵدا هەرێمی سۆماڵی ئیتاڵی سەربەخۆیی وەرگرت لە ڕێکه‌وتی (1/یولیو_7/1960) و دواتر لەگەڵ هەرێمی سۆماڵی بەریتانی ، کە لە ڕێکه‌وتی (26/یونیو_7/1960) سەربەخۆیی لە بەریتانیا وەرگرت ، و لە ژێر ناوی کۆماری فیدراڵی سۆماڵ یەکیان گرت ، بەم شێوەیە ئەو بەشەش بووە بەشێک کۆماری فیدراڵی سۆماڵ ، بەڵام لە وڵاتی سۆماڵ جەنگی ناوخۆ بەرپا بوو لە ساڵی (1991ز)ەوە تا ئێستە کە لە نێوان پارتە سیاسییەکانی وڵاتی سۆماڵ بەرپا بوو ، ئەوە بوو لە ساڵی (1998ز) خەڵکی ئەو بەشەی وڵاتی سۆماڵ بە سەرۆکایەتی عەبدوڵڵا یوسف ئەحمەد ڕاپەرین و ئەو بەشەی وڵاتەکەیان کۆنترۆڵ کرد و هێزەکانی تری سەر بە پارتە سیاسییەکانی تری وڵاتی سۆماڵ و هێزەکانی سوپای کۆماری فیدراڵی سۆماڵیان وەدر نا و لە ڕێکەوتی (23/یولیو_7/1998) بە سەرۆکایەتی عەبدوڵڵا یوسف ئەحمەد (1998_2001ز) (2002_2004ز) کۆماری ویلایەتی پونتلاندی سۆماڵی (کۆماری زه‌وی پونت)یان ڕاگەیاند بەڵام تا ئێستا بە فەرمی داوای سەربەخۆییان نەکردووە و هەر خۆیان بە بەشێک کۆماری فیدراڵی سۆماڵ دەزانن ، هەروەها هیچ دەوڵەتێکی کیشوەری ئەفریقی و وڵاتی سۆماڵ و دەوڵەتانی تری جیهان و کۆمەڵگەی نێودەوڵەتی وەکو وڵاتێکی سەربەخۆ دان پێنراو نییە و هەروەها وەکو بەشێکی دانەبراوی کۆماری فیدراڵی سۆماڵی دەزانن.\n1_یاسین سابر ساڵح: ئینسایکڵۆپیدیای گشتی-سلێمانی2005ز.\nئه‌م بابه‌ته 725 جار خوێنراوه‌ته‌وه


تەندروستی :: 10/09/2019 :: 1119 جار بینراوە\nتیمێك له‌زانایان كوتانێكى نوێیان دۆزیوه‌ته‌وه كه‌ساڵانه دوو جار وه‌رده‌گرێت له بری ده‌رمانه‌كانى دابه‌زاندنى كولیستروڵ یان ئه‌وه‌ى به ستاتینات ناسراوه‌و جیاوازییه‌كى زۆری له ژیانى ملیونه‌ها كه‌س دروست كردووه كه به‌هۆی به‌رزبوونه‌وه‌ى كولیسترۆڵه‌وه ده‌ناڵێنن.\nئه‌و توێژینه‌وه‌یه زاناكانى كۆمپانیای مدیسینسی بریتانى كه كار له‌سه‌ر به‌ره‌وپێشبردنى ده‌رمان ده‌كات ئه‌نجامیان داوه‌و رایده‌گه‌یه‌نن ئه‌و كوتانه ئاستى كولیسترۆڵی خراپی له‌خوێندا بۆ نیوه كه‌مكردووه‌ته‌وه، بێ ئه‌وه‌ی هیچ ئه‌نجامێكى لاوه‌كى هه‌بێت و له‌و توێژینه‌وه‌یه‌دا 1600 كه‌س به‌شداریان كردووه‌و بۆ ماوه‌ى 18 مانگ چاودێری كراون.\nكۆزێك رای پزیشكی گشتییه‌و راوێژكاری نه‌خۆشییه‌كانى دڵه له ئیمبریاڵ كۆلیج له له‌نده‌نى پایته‌ختى بریتانیا و سه‌روكایه‌تى توێژینه‌وه‌كه‌ی كردووه.\nبه‌پێی وته‌ى پزیشكان نه‌خۆشه‌كان ده‌توانن حه‌بی ستاتین-ی رۆژانه بگۆڕنه‌وه به كوتانێكى ساڵانه كه ده‌بێته‌هۆی كه‌مبوونه‌وه‌ى مه‌ترسی توشبوون به جه‌ڵده‌ى دڵ و مێشك.\nله‌كاتى پێشكه‌شكردن و ئاشكراكردنى ئه‌نجامه‌كان له گۆنگره‌ى كۆمه‌ڵه‌ى ئه‌وروپی بۆ نه‌خۆشییه‌كانى دڵ، له پاریسی پایته‌ختى فڕه‌نسا، كۆزێك رای وتى: "كوتانه‌كه گۆڕانكارییه‌كى به‌رچاوى له چاره‌سه‌ری كولیسترۆڵ دروستكردووه‌و كووتانه‌كه به ئاسانى وه‌رده‌گیرێت و ده‌بێته كلیلی چاره‌سه‌ر و له‌بری ئه‌وه‌ى رۆژانه چاره‌سه‌ر وه‌ربگرن نه‌خۆشه‌كان له شێوه‌ى كوتان ساڵانه وه‌ریده‌گرن.\nپێشبینى ده‌كرێت ئه‌و كوتانه له‌ماوه‌ى دوو ساڵى داهاتوودا بكه‌وێته بازاڕه‌كانه‌وه‌و توێژه‌ران ده‌خوازن ببێته‌هۆی باشتركردنى ژیانى نه‌خۆشه‌كان كه به‌ده‌ست به‌زبوونه‌وه‌ى ئاستى كولیسترۆڵه‌وه ده‌ناڵێنن و ده‌رمانه‌كانیان بیرده‌چێته‌وه‌و زۆربه‌ى كات كه له كاتى خۆیدا نایخۆن یان تووشی نیشانه‌ى لاوه‌كى ده‌بنه‌وه به‌هۆی ئه‌و چاره‌سه‌رانه‌وه.\nپرۆفیسۆر رای راشیگه‌یاندووه یه‌كه‌م جار ئه‌و كوتانه له‌گه‌ڵ چاره‌سه‌ری ستاتین-ی ڕۆژانه وه‌رده‌گیرێت و به‌مه‌ش ده‌بێته‌هۆی چاره‌سه‌ر بۆ 700 هه‌زار كه‌س له بریتانیا.\nلای خۆشیه‌وه مارك تیمى سه‌رۆكى جێبه‌جێكاری كۆمپانیای مدیسینس رایگه‌یاند: ئێمه به‌جۆشین بۆ ئه‌و پێشكه‌وتنه‌ى به‌ده‌ستمان هێناوه له چاره‌سه‌ری نه‌خۆشییه‌كانى دڵ و خوێنبه‌ره‌كان.\nبۆ ژنان: دوای منداڵبوون ئەم خواردنانە فەرامۆش مەکە\nسودەكانی ئاوی باران بۆ مرۆڤ بزانە\nلە بەرزی 11 نهۆمەوە پیاوێك نەوەكەی لەدەست دەكەوێتە خوارەوە


ریزبەندیی بەكارهێنانی زمانەكانی جیهان\nبەناوبانگترین ئامار كە كرابێت بۆ دیاریكردنی ژمارەی ئەو كەسانەی كە بە زمانێكی دیاریكراو قسە دەكەن بریتیە لە ئامارەكانی كتێبی " راستییەكانی جیهان" كە لەلایەن دەزگای هەواڵگری ئەمریكاوە نوسراوە لەگەڵ كتێبی " ئینكارتا" و " ئیتنۆلۆج".\nزۆرینەی ئامارەكان كۆكن لەسەر ریزبەندی ئەو 10 زمانەی كە زۆر بەربڵاون لە رووی ژمارەی بەكارهێنەران و ژمارەی دانیشتوان لە جیهاندا و ریزبەندییەكەش بەمشێوەیەیە:\n1- پلەی یەكەم زمانی ئینگلیزیی:\nرێژەی ئەو كەسانەی لە جیهاندا قسەی پێدەكەن دەگاتە 25% و ژمارەیان زیاترە لە یەك ملیارۆ و 800 ملیۆن كەس، زمانی فەرمییە لە ژمارەیەك وڵاتانی جیهان و قسەكەرانی خەڵی وڵاتی نیوزەلەندا، ئەمریكا، ئوسترالیان ئینگلتەران زیمبابۆی ، ناوچەی دەریای كاریب، هۆنگ كۆنگ، ئەفریقای باشوور و كەنەدا، جگە لە دانیشتوانی ئەم وڵاتانە چەندین ملیۆن كەسی تر لە جیهاندا قسەی پێدەكەن و زمانی دووەمە لە چەند وڵاتێكدا.\n2- پلەی دووەم زمانی ماندەرین " چینی":\nرێژەی ئەو كەسانەی قسەی پێدەكەن 18.05% و ژمارەیان لە ملیارێك كەس زیاترە، زمانی فەرمیی چینە كە زۆترین ژمارەی دانیشتوانی هەیە لە جیهاندا و زمانی چینی ئەلف و بێی دیاریكراوی نیە، بەڵكو سیمبوڵی رونكردنەوەیی بەكاردەهێنن و هەر وشەیەك وێنەیەكی تایبەتی هەیە و جگە لە چین لە تایوان و سەنگاپورەش قسەی پێدەكرێت و چەندین زاراوەشی هەیە.\n3- پلەی سێیەم زمانی هیندیی:\nرێژەی ئەوانەی قسەی پێدەكەن نزیكەی 11.51%ی دانیشتوانی جیهان پێكدەهێنن، زمانی فەرمییە لە هیندستان و دوورگەكانی ڤیجی و لە دەرەوەی هیندستانیش لە نیپاڵ و ئەفریقای باشوور و مۆریشیۆس و یەمەن و ئۆگەندا و هەتا ئەمریكاش قسەی پێدەكرێت.\n4- پلەی چوارەم زمانی عەرەبی:\nرێژەی قسەكەرانی 6.6%ی دانیشتوانی جیهانە، یەكێكە لە كۆنترین زمانەكانی جیهان، زۆرینەی دانیشتوانی خۆرهەڵاتی ناوەڕاست و باكوری ئەفریقا قسەی پێدەكەن، بە تایبەتی وڵاتە عەرەبییەكان، جگە لەوەش بەهۆی ئەوەی زمانی قورئانە چەندین ملیۆن كەسی تر فێری بوون و بەكاریدەهێنن، لە ساڵی 1974دا وەك شەشەمین زمانی فەرمیی لە نەتەوە یەكگرتووەكان ناسێندرا.\n5- پلەی پێنجەم زمانی ئیسپانیی:\nرێژەی قسەپێكەرانی 6.25% ە و ژمارەیان نزیكەی 400 ملیۆن كەسە، لە وڵاتانی ئەمریكای ناوەڕاست و باشوور و ئیسپانیا و كوبا و بەشێك لە ویلایەتە یەكگرتووەكانی ئەمریكا قسەی پێدەكرێت.\n6- پلەی شەشەم زمانی روسیی:\nرێژەی بەكارهێنەرانی 3.95%ی دانیشتوانی جیهانە و لە وڵاتەكانی یەكێتی سۆڤیەتی پێشوو نیشەجێن، وەك روسیا، بیلا روسیا، كازاخستان، زمانی روسیی یەكێكە لە بەربڵاوترین زمانە سلاڤییەكان و یەكێكە لە زمانە رەسمییەكانی نەتەوە یەكگرتووەكان و لە وڵاتانی وەك ئۆكرانیان لاتڤیا، ئیستۆنیا و لیتوانیشا بەكاردەهێنرێت، بەڵام زمانی رەسمیی نیە.\n7- پلەی حەوتەم زمانی پرتوگالیی:\nرێژەی بەكارهێنەرانی دەگاتە 3.26% ی ژمارەی دانیشتوانی جیهان و بەسەر بەرازیل، پرتوگال و ئەنگۆلا و ڤەنزوێلا و مۆزەمبیقدا دابەشبوون. ئەم زمانە لە سەدەی 16ی و شانزەی زاینیداو لەكاتی دەركەوتنی پرتوگال وەك هێزێكی داگیركەر لە هەموو جیهاندا بڵاوبووەوە و لە بەرازیلەوە درێژبوەوە بۆ ماكاو و چین و هیندستان، ئێستا یەكێكە لە زمانە رەسمییەكانی جیهان و گەورەترین زمانیشە لە ئەمریكای باشوور لەرووی ژمارەی بەكارهێنەرانییەوە، زمانی پرتوگالی زمانی رەسمییە لە چەند وڵاتێكی ئەوروپا و لە نۆ وڵاتی جیهاندا زمانی رەسمییە.\n8- پلەی هەشتەم زمانی بەنگالی:\nرێژەی بەكارهێنەرانی 3.19%ی دانیشتوانی جیهان پێكدەهێنێت و نزیكەی 120 ملیۆن كەسیان كۆی دانیشتوانی بەنگلادیشە و هەروەها لە ویلایەتی بەنگالی خۆرئاوای هیندستان بەكاردەهێنرێت و سەر بە زمانە هیندۆ ئارییەكانە وەك هیندیی و ئۆردۆ و سەندیی كە بنچینەیان سانسكریتییە.\n9- پلەی نۆیەم زمانی فەرەنسیی:\n30.5%ی دانیشتوانی جیهان قسەی پێدەكەن، لە 32 وڵات زمانی رەسمییە، زۆرینەی ئەوانەی كە وەك زمانی دایك بە فەرەنسیی قسەدەكەن لە فەرەنسا دەژین و ئەوانی تریش بەسەر كەنەدا، سویسران ئەفریقان لۆكسمبۆرگ و مۆناكۆدا دابەشبوون.\n10- پلەی دەیەم زمانی ئەڵمانیی:\nرێژەی قسەكەرانی 2.77%ی دانیشتوانی جیهان پێكدەهێنن، و سەر بە زمانەكانی جەرمانیی خۆرئاوایە و یەكێك لە بەربڵاوترین زمانەكان لە یەكێتی ئەوروپا و لە ئەڵمانیا و نەمسا و بەشێكی سویسرا و بەلجیكا قسەی پێدەكرێت.\nسەرچاوە: روسیا الیوم


کاریگەری قەیرانی ئابوری لەسەر ژنان – Rojapp\nHome/هەواڵنێرەکان/کاریگەری قەیرانی ئابوری لەسەر ژنان\nکاریگەری قەیرانی ئابوری لەسەر ژنان\nHooshyar July 9, 2020 هەواڵنێرەکان Leave a comment 64 Views\nناسەقامگیری ئابوری، کارەسات و شەڕ کاردەکاتە سەر ژیانی خێزانەکان و بەتایبەتی ژنان دەخاتە مەترسییەوە. لەگەڵ بڵاوبوونەوەی ڤایرۆسی کۆرۆنا قەیرانی ئابوری لە سەرانسەری جیهاندا دروستبووە ئەم قەیرانە ئابورییانەش دەبنە هۆی زیادبوونی گرفتە کۆمەڵایەتییەکان. لە شوێنێکی وەکو هەرێمی کوردستان کە پێش پەتای کۆرۆناش گرفتی ئابوری و کۆمەڵایەتی هەر هەبووە، ژنان چەندین ساڵە خەبات دەکەن تا بگەن بە شوێنەکانی بڕیاردان و ڕووبەڕووی کولتوری پیاوسالاری ببنەوە. لەگەڵ ئەوەی هەندێک لە شارەزایان پێیان وایە ژنی کورد توانیویەتی ڕێگەیەکی زۆر ببڕێت تا بگاتە نێوەندی بڕیاردان لەوانەشدا سەرۆکی پەرلەمان، بەڵام لە هەمان کاتیشدا هەندێک دەڵێن هێشتا کاری زۆر زیاتر ماوە تا ژن بتوانێت لە نێو کۆمەڵگەی کوردیدا یەکسانی کۆمەڵایەتی و ئابوری بەدەستبهێنێت.\nئایە قەیرانە ئابورییەکانی پاش پەتای کۆرۆنا هاتونەتە ئاراوە و بێ مووچەیی چەندێک کاردەکاتە سەر ژیانی ژنان لە هەرێمی کوردستان، یان ژنان و ئافرەتان پێویستە چی بکەن بۆ ئەوەی نەبنە قوربانی سەرەکی ئەم قەیرانانە؟\nبۆ ئەم مەبەستەش بەرنامەی لەگەڵ ڕووداوەکاندا میواندارێتی دکتۆر ڤیان سولەیمان سکرتێری یەکێتی ئافرەتانی کورستان وخاتو گوڵستان سەعید ئەندامی پەرلەمانی هەرێمی کوردستان دەکات.\nخاتو گوڵستان سەعید پێی وایە ئەم قەیرانانە ژنان زیاتر دەخەنە مەترسییەوە و توندوتیژییەکانیش بەرامبەر ژنان زیاتر دەکەن لەگەڵ ئەوەشدا دەڵێت ” یاسای بەرەنگاربوونەوەی توندوتیژی لە هەرێمی کوردستان زیاتر ژنان تەنها لە توندوتیژی ناو خێزان دەپارێزێت، بەڵام ئێمە ئەمانەوێت ئەو یاسایە هەموار بکەینەوە و ژنان لە هەمو شوێنێک پارێزراو بن بۆ نمونە لە شوێنی کار لە سەرشەقام لە هەمو جێگایەکی گشتی.”\nدکتۆر ڤیان سولەیمانیش هەرچەندە ناکۆک نییە لەسەر ئەوەی کە باری خراپی ئابوری ژنان زیاتر دەخاتە مەترسییەوە بەڵام دەشڵێت ” چونکە ژنان ناچاردەبن بچنە دەرەوەو کار بکەن ئەمەش وا دەکات کۆمەڵگە ناچاربێت هەنێک نۆرمی پیاوسالاری نەمێنێت، بەڵام لەلایەکی ترەوە کۆمەڵێک توندوتیژی جیاواز ڕووبەڕوی ژنان دەبنەوە.”\nدەقی مێزگردەکەی هێرۆ زەنگەنە بۆ بەرنامەی لەگەڵ ڕووداوەکان لەگەڵ گوڵستان سەعید و دکتۆر ڤیان سولەیمان سازیداوە.\nPrevious دوای پێنچ رۆژ لە گەڕان تەرمی كه‌یوان عه‌لی، گەنجە خنکاوەکەی گەرمیان لە رووباری سیروان دۆزرایەوە\nNext شانەی قەیرانەگە هووشداری دەێد کارەسات کۆڕۆنا لەبەغداد جیگر بوود


Kurdish » 2018/2/15 ڕۆژی جیهانیی شێرپه‌نجه‌ی منداڵی\n2018/2/15 ڕۆژی جیهانیی شێرپه‌نجه‌ی منداڵی\nڕۆژی جیهانیی شێرپه‌نجه‌ی منداڵی ساڵانە لە ١٥ی شوبات یاد دەکرێتەوە بە مەبەستی پشتگیریکردنی منداڵانی تووشبوو بە نەخۆشی شێرپەنجە و بەرزکردنەوەی ئاستی هۆشیاری کۆمەڵگە سەبارەت بە نەخۆشییەکە و نیشانەکانی.\nمنداڵپارێزی کوردستان بەردەوامە لە بەرێوەبردنی پرۆگرامێک بۆ دابینکردنی پشتگیری کۆمەڵایەتی و دەروونی بۆ منداڵانی تووشبوو بە نەخۆشی شێرپەنجە و خێزانەکانیان لە نەخۆشخانەکانی هیوا لە شاری سلێمانی، نانکەلی لە شاری هه‌ولێر و سەنتەری ژین لە دهۆک.\nمنداڵپارێزی کوردستان لەم ڕۆژەدا کەمپینێکی هۆشیارکردنەوەی ئەنجامدا لە شارەکانی سلێمانی هەولێر و دهۆک.\n* لە شاری سلێمانی، کەمپینەکە لە ماجدی مۆل ئەنجامدرا بە بڵاوکردنەوەی بروشور و پۆسته‌ر و ڕێنمایی سه‌باره‌ت به نه‌خۆشی شێرپه‌نجە و نیشانەکانی و چەند چالاکییەکی هونەری ئەنجامدرا کە ١٠٠ سوودمەندی مەڵبەندەکانی رۆشنبیری کازیوەی منداڵان (سەرا، سەرشەقام، چوارتا) بە (گورانی و موزیک، سەمای رەنگەکان، شانۆ و موزیکی میلی) بەشداربوون تیایدا. سوپاس و پێزانینمان بۆ خۆبەخشەکانی منداڵپارێز و ماجدی مۆل.\n* لە شاری هەولێر، کەمپینەکە لە چەند شوێنێک بەڕێوەچوو: لە نەخۆشخانەی نانەکەلی پێشانگاییەکی وێنەیی بۆ ٢ منداڵی تووشبوو بە نەخۆشی شێرپەنجە کرایەوە وە هەروەها لە زانکۆی ئیشک پێشانگایەکی کاری دەستی کرایەوە بە هاوکاری زانکۆکە و خۆبەخشانی منداڵپارێز. لە هەمان ڕۆژدا، لە فاملی مۆڵ چالاکییەکان بەردەوامبوون و بروشور و پۆسته‌ر و ڕێنمایی سه‌باره‌ت به نه‌خۆشی شێرپه‌نجە و نیشانەکانی بڵاوکرایەوە.\n*لە شاری دهۆک منداڵپارێزی کوردستان چالاکیەکی هونەری بە هاوکاری بەڕێوەبەرایەتی تەندروستی دهۆک و سەنتەری ژین بۆ منداڵانی بەشی شێرپەنجە لە سەنتەری ژین ڕێکخست بەبەشداری ٣ ئەستێرەی کەناڵی پێلیستانگ ئاهەنگەکە بەڕێوە چوو پاشان دیاری و شیرینی پێشکەش بە منداڵان کرا.\nچالاکی پرۆژە پەروەردەییەکان لە مانگی شوباتی ٢٠١٨


نرخی جیهانی نه‌وت ئه‌مڕۆ هه‌ینی ڕووی له دابه‌زین كرد\n22/10/2021 - 10:37\nنرخی نه‌وت ئه‌مڕۆ هه‌ینی دابه‌زینی به‌خۆیه‌وه بینی دوای ئه‌وه‌ی بۆ ماوه‌ی حه‌وت هه‌فته به‌رده‌وام ڕوو له به‌رزبوونه‌وه بوو.\nبه‌ره‌به‌یانی ئه‌مڕۆ هه‌ینی نرخی به‌رمیلێك نه‌وتی برێنت 50 سه‌نت واته 0.6% دابه‌زینی نرخی به‌خۆیه‌وه بینی و بوو به 84.11 دۆلار بۆ هه‌ر به‌رمیلێك.\nبه‌یانی دوێنێ پێنجشه‌م نرخی جیهانی نه‌وتی برێنت به‌رزترین ئاستی له ماوه‌ی 3 ساڵی ڕابردوو به‌خۆیه‌وه بینی كه نرخه‌كه‌ی بووه 86.10 دۆلار، به‌ڵام دواتر نرخه‌كه‌ی ڕووی له دابه‌زین كرد و تا ئێواره 0.9% نرخه‌كه‌ی له‌ده‌ست دا، ئه‌مه‌ش بۆ یه‌كه‌مجار بوو نرخی نه‌وت ڕووی له‌خواره‌وه بێت له ڕۆژی 3ی مانگی ڕابردووه‌وه.\nهه‌روه‌ها نرخی نه‌وتی سووكی تێكساسی ئه‌مه‌ریكاش دابه‌زینی به‌خۆیه‌وه بینی و 49 سه‌نت دابه‌زی واته 0.6%ی نرخه‌كه‌ی، به‌یانی ئه‌مڕۆ هه‌ینی نرخی هه‌ر به‌رمیلێك نه‌وتی تێكساس به 82.01 دۆلار مامه‌ڵه‌ی پێوه كراوه.\nدابه‌زینی نرخی جیهانی نه‌وت له كاتێكدایه كه چه‌ند ڕۆژێك پێش ئێستا وه‌زیری نه‌وتی عێراق ڕایگه‌یاندبوو كه پێشبینی ده‌كه‌ن له سه‌ره‌تای ساڵی داهاتوو 2022 نرخی هه‌ر به‌رمیلێك نه‌وت ببێته 100 دۆلار، بۆ ئه‌م مه‌به‌سته‌ش له بوودجه‌ی ساڵی داهاتووی عێراق نرخی هه‌ر به‌رمیلێك به 60 دۆلار چه‌سپێنراوه.\nنرخی نه‌وت هه‌روا داده‌به‌زێت\nنرخی نه‌وت هێشتا له دابه‌زینه


میدیای یەکێتی: لە داستانی كۆڕێ كاك مەسعود جەمەدانیەكەی فڕێدا – لڤین پرێس\nمیدیای یەکێتی: لە داستانی كۆڕێ كاك مەسعود جەمەدانیەكەی فڕێدا\nبەشدارێكی داستانی كۆڕێ وردەكاری و زانیاری نەبیسراوی داستانەكە ئاشكرا دەكات و دەڵێت: بەری رۆژئاوای كۆڕێ كە پارتی و شیوعی و سۆسیالیسی لێبوو لەماوەی 10 دەقیقەدا بۆ رژێمیان چۆڵكرد، بەڵام بەری رۆژهەڵات یەكێتی لێ بوو هێزەكەی بەعس نەیانتوانی بیگرن.\nدەشڵێت: كاتێك هێزەكانی یەكێتی بەری رۆژئاوایان گرتەوەو شەڕەكە تەواو بوو، كاك مەسعود لەبەرچاوی هەموو ئەو ئاغایانەی لەوێ بوون و زیاتر لە 300 پێشمەرگەو فەرماندەی ئامادەبوو جەمەدانییەكەی لەسەری هێنایە خوارەوەو لەناو دەستەكانیدا گرتی و وتی “كاك كۆسرەت من ئەو هێزەی ئێوەم لەبەردەست بێت شەڕی هەموو دنیا دەكەم”.\nعەبدوڵڵا چۆمانی فەرماندەو پێشمەرگەی دێرینی یەكێتیی نیشتمانیی كوردستان كە لەگەڵ شەهید حەسەن كوێستانی بەشدارێكی سەرەكی داستانی كۆڕی بووەو 31 ساڵ پێش ئێستا لەلایەن فەرماندەو پێشمەرگەكانی یەكێتیی نیشتمانیی كوردستانەوە بەخوێنی 9 پێشمەرگەی یەكێتی تۆماركرا، بەوردی رووداوەكانی داستانەكە بۆ میدیای یەکێتی گێڕێتەوەو دەڵێت: لەگەڵ شەهیدی فەرماندە حەسەن كوێستانی بارەگامان لەناو حوجران بوو لەدەربەندی كۆڕێ، دوای بانگی بەیانی رۆژی 11ی 4ی 1991 سوپای رژێمی روخاوی بەعس هێرشی بۆ كۆڕێ كرد، لەبەری رۆژهەڵاتی چیای كۆڕێ هێزەكانی یەكێتی و هێزی زەحمەتكێشان و چەند پێشمەرگەیەكی بزوتنەوەی ئیسلامی لێ بوون، لەبەری رۆژئاواش پارتی و شیوعی و حزبی سۆسیالیستی لێ بوو، هەر دوای دەستپێكردنی هێرشەكە هێزەكەی رژێمی بەعس بەماوەی 10 دەقیقە بەری رۆژئاوایان كۆنترۆڵكرد كە پارتی و حزبەكانی تری لێبوو، ئەو هێزانە بەرەو شەقڵاوا هەڵهاتن، بەڵام بەری رۆژهەڵات كە یەكێتی لێ بوو پێیان نەگیرا.\nوتیشی: كاتێك سوپای بەعس بەری رۆژئاوای كۆنترۆڵكرد، شەهید حەسەن كوێستانی هاتەدەرەوەو سەیریكرد شەڕەكەیە، دۆشەكەیەكمان لابوو، هیوا دۆشكەی لەسەر بوو، دەستیكرد بە تەقەكردن، لەدەوری سەعات 8ی بەیانی كاك كۆسرەتیش بەهێزێكەوە گەیشتە لامان و دوای گفتوگۆ لەگەڵ شەهیدی فەرماندە حەسەن كوێستانی هێزەكانی یەكێتی هێزەكەی رژێمیان تێكشاندن تا دەربەندی كۆڕێ هەڵهاتن و نەیانتوانی سەنگەرەكانی یەكێتی بگرن.\nعەبدوڵڵا چۆمانی دەشڵێت: دوای تێكشاندنی هێزەكەی رژێم، حسێن ئاغی سورچی و كەریم خانی برادۆست و محەمەد قادر ئاغاو ئاغاكانی ماڵی عوسمان بەگی شەقڵاوە هاتن و باسیان لەوەكرد چی بكرێت، كاك كۆسرەت وتی دەبێت بەری رۆژئاواش كۆنترۆڵبكرێتەو‌ە، لەوكاتەدا كاك مەسعود بارزانی هات و لەگەڵ كاك كۆسرەت و شەهید حەسەن كوێستانی قسەی كرد، كاك كۆسرەتیش لەگەڵ شەهید حەسەن كوێستانی وتیان هێزەكانی ئێوە لەوێ بوون و چۆڵتان كردوە، بەڵام لەبەرچاوی هەموو ئامادەبوان كە ئاغاكانی لێ بوو وتی ئێمە ئێستا دەیگرینەو‌ە، دواتر هێزەكانی یەكێتیان بانگ كرد كە سەفین مەلا قەرە، مام غەفور، عەبدوڵڵا بۆرو شەهید تەحسین كاوانی ئامادەبوون لەگەڵ عومەر ناسرو كۆمەڵێك كەسی تر، دواتر هێزەكانی یەكێتی هێرشیان بۆ بەری رۆژئاوای كۆڕێ دەستپێكردو لەماوەی 20 دەقیقەدا ئەو سەنگەرانەی پارتی و حزبەكانی تر بۆ سوپای رژێمیان چۆڵكردبوو كۆنترۆڵیان كردەوەو لەوێش هێزەكانی رژێمیان تێكشاندو ژمارەیەك سەربازیان كوشت و دەستكەوتیشیان هەبووە.\nهەر لەبارەی داستانی كۆڕێوە، چۆمانی دەڵێت: كاتێك هێزەكانی یەكێتی بەری رۆژئاوایان گرتەوەو شەڕەكە تەواو بوو، كاك مەسعود لەبەرچاوی هەموو ئەو ئاغایانەو زیاتر لە 300 پێشمەرگەو فەرماندە كە لەوێ ئامادەبوون جەمەدانییەكەی لەسەری هێنایە خوارەوەو لەناو دەستەكانیدا گرتی و وتی “كاك كۆسرەت من ئەو هێزەی ئێوەم لەبەردەست بێت شەڕی هەموو دنیام دەكرد”.\nلەبەشێكی تری لێدوانەكەیدا لەبارەی وردەكاریی و رووداوەكانی داستانی كۆڕێوە، وتی: لەكۆڕێ مەفرەزەكەی شەهید حەسەن كوێستانی دەبابەكانی رژێمی بەعسیان هێنا، چاكم لەبیرە كە سەید خدرو مەلا كەریم و حسێن قرچە چونە سەر ئەو دەبابانەو هێنایانە بەشی پشتەوە، بۆ رۆژی دواتر ئەوانەی پارتی هاتنەوە چونە سەر دەبابەكەو رەسمیان لەسەر گرت.\nنەوت دابەزی، زێر و دۆلار بەرزبوونەوە\nدادگای تورکیا سەلاحەدین دەمیرتاش ئازاد ناکات


وتەبێژی یەکێتی وەڵامی پرسیارەکانی ڕۆژنیوز دەداتەوە | ROJnews\nپێنجشەممە, 17 ينا 2019 - 09:02\nسەعدی ئەحمەد پیرە، وتەبێژی یەکێتیی نیشتمانیی کوردستان دەڵێت، کە بەهۆی دانووستانەکانی نێوان حزبەکان و کێشەکانی هەڵبژاردنی سەرۆک کۆماری عێراق و کەرکوک، تاوەکو ئێستا حکومەتی نوێی هەرێم پێکنەهاتووە، دەشڵێت، دەیانەوێت حکومەتێکی هاوپەیمان و بەهێز پێکبهێنن، وتەبێژی یەکێتیی دەربارەی بەرتەسککردنەوەی ئازادیی-ش لە سلێمانی، ئامادە نەبوو وەڵامی پرسیاری ڕۆژنیوز بداتەوە.\nلەم قۆناغەدا کە دانووستانەکان بۆ پێکهێنانی کابینەی نوێی حکومەتی هەرێمی کوردستان بەردەوامە، گفتوگۆش لەسەر ناوچە دابڕێندراوەکان دەکرێت، سەعدی ئەحمەد پیرە، وتەبێژی یەکێتیی نیشتمانیی کوردستان و ئەندامی مەکتەبی سیاسیی ئەو حزبە، دەربارەی هۆکاری دواکەوتنی پێکهێنانی حکومەت، ئەو دانووستانانەی کە بەردەوامە، ناکۆکییەکانی نێوان حزبەکان و کێشەی کەرکوک و ڕووداوەکانی ئەمدواییەی سلێمانیی، چاوپێکەوتنێکی لەگەڵ ڕۆژنیوز ئەنجامدا.\nسەعدی پیرە، وەڵامی سەرجەم پرسەکانی ڕۆژنیوزی دایەوە، بەڵام وەڵامی پرسیارێکمانی دەربارەی قەدەغەکردنی خۆپیشاندان و دەستگیرکردنی هاوڵاتیان لە سلێمانی نەدایەوە.\n- سێ مانگ و نیو بەسەر هەڵبژاردندا تێپەڕیوە، هێشتا حکومەت پێکنەهاتووە، بۆچى هەتاوەکو ئێستا حکومەت پێکنەهاتووە؟\nسەعدی پیرە: پێکهاتنی حکومەت بەتایبەت ئەگەر حکومەتێکی هاوپەیمانیی بێت، کاتی دەوێت بۆ دانانی چوارچێوەی حکومەت و بەرنامەی کاری حکومەت، ئەوەش لە بەرنامەی حزبەکانەوە دێت کە لە بنەڕەتدا بەپێی ئەو بەرنامانە بەشداری هەڵبژاردن بوون، جگە لەوەش چەند کێشەیەک بۆ پێکهێنانی حکومەت دروستبوو لە بەغدا، کە لەسەر سەرۆک کۆمار کێشە کەوتە نێوان پارتی و یەکێتی، هەروەها کێشەی کەرکوکیش کە لە ئەنجامی ڕیفراندۆم و هێرشی عێراق و ١٦ ئۆکتۆبەر دروستبووە، ئەمانە هەمووی کاتی ویست و ئێستا دەبێت ئەمانە یەک بەیەکی بە وردەکارییەوە کار بۆ چارەسەرکردنی بکرێت.\n- بەگوێرەى یاسا، دواى هەڵبژاردنى سەرۆکایەتى پەرلەمان، پەرلەمان کەسێک ڕادەسپێرێت بۆ پێکهێنانى حکومەت، کە لە ماوەى مانگێکدا دەبێت حکومەت پێکبهێنێت، بەڵام تا ئێستا نە دەستەى سەرۆکایەتى پەرلەمان هەڵبژێردراوە، نە کەس بۆ پێکهێنانى حکومەت دیاریکراوە، بۆ تا ئێستا ئەو هەنگاوانە نەنراوە؟\nسەعدی پیرە: پۆستی سەرۆکی پەرلەمان بەشێکە لەو پۆستانەی، کە لە ئەنجامی پێکهاتنی لایەنە سیاسییەکان لەسەر شێوەی پێکەوە کارکردن دەستنیشان بکرێت، تاوەکو ئێستا نەگەیشتووینەتە ئەو ڕێککەوتنەی کە کێ بە چی قەبارەیەکەوە بەشداریی لە حکومەت دەکات، کە ئەوەش کلیلی چارەسەرییە، پێشبینیی دەکەم کە لە ماوەکانی داهاتوودا سەرۆکی پەرلەمان هەڵدەبژێردرێت.\n- لەسەر پۆستى سەرۆکى پەرلەمانى و دەستەى سەرۆکایەتى پەرلەمانى چ گفتوگۆیەک کراوە؟\nسەعدی پیرە: گفتوگۆ لەنێوان یەکێتی و پارتی کراوە، هەروەها گفتوگۆ لەنێوان گۆڕان و پارتی کراوە، لەو ئاستەی کە پەیوەندیی بە یەکێتییەوە هەیە، ئێمە لیژنەیەکمان پێکهێناوە بۆ هەنگاوە کردارییەکانی پێکهێنانی حکومەت، هەروەها شاندێکی باڵاشمان هەیە بۆ بەدواداچوونی پرسەکانی کەرکوک و بەغدا، هەروەها ئامادەکردنی کارتێک، کە چوارچێوەی کاری هاوبەش پێکدەهێنێت.\n- یەکێتى کاندیدى بۆ پۆستی سەرۆکی پەرلەمان هەیە؟ ئەگەر هەیەتى کێیە؟\nسەعدی پیرە: ئێمە بۆ هەریەک لەو پۆستانەی کە بەرمان دەکەوێت کاندیدمان هەیە، بەڵام دڵت نەئێشێت ناوت پێ ناڵێم ئێستا، دەبێت یەکێک لە کاندیدەکان لە دیمانەکانیدا پیاهەڵدانی بەخۆیدا کردبێ، بەڵام کەس لەناو ئێمە کودەتای نەکردووە تا ببێ بە سەرۆکی پەرلەمان، هەمووی چاوەڕێیە کە حزبەکەی ڕایبسپێرێت.\n- ماوەیەکە دیدار هەیە لە نێوان یەکێتى و گۆڕان و پارتیدا، دانووستانەکانى ئێوە و پارتى گەشتوونەتە چ ئاستێک؟\nسەعدی پیرە: کۆبوونەوەکانی ئێمە گەیشتووەتە ئەوەی، کە ئێمە پێمانوایە کە دەبێت پرسەکانی کەرکوک و عێراق و هەرێم بەیەکەوە چارەسەربکرێن، لەناو برادەرانی پارتی بۆچوونیان وایە کە ئەم پرسانە لەیەک جیابکرێنەوە، ئێمە پێمان وایە ئەم پرسانە ناکرێت لەیەک جیابکرێتەوە، چونکە ئێستا زۆربەی ئەو کارە خراپانەی لە کەرکوک دەکرێت، لەلایەن پارێزگاری بەوەکالەتەوە شەرعییەتی پێدەدرێت کە دەکرێت، خۆ ئەگەر ئەنجومەنی پارێزگا کۆببێتەوە دەتوانرێت پارێزگاری نوێ هەڵبژێردرێت، وە هەڵدانی ئاڵایش لە کەرکوک، ئەگەر بە زۆریش بێت، دەبێت جاروبار لە کەرکوک هەڵبدرێت، بۆ ئەوەی لانیکەم ئاڵای کوردستان لە مێشکی خەڵکی کەرکوکدا بمێنێتەوە، پێویستە دۆخی ناوچە کێشە لەسەرەکان و کەرکوک ئاساییبکرێتەوە، پێشمەرگە، سوپای عێراق و حەشدی شەعبیی سەنتەی شار بۆ پۆلیسی ناوخۆیی چۆڵ بکەن.\n- دیدارەکان بەردەوامە، پارتى کاندیدى سەرۆک وەزیران و سەرۆکى هەرێمى دیارییکردووە، ئێوە بۆ ئەوە چى دەڵێن؟ یەکێتى لەگەڵ ئەوەدایە پۆستى سەرۆکایەتى هەرێم کارا بکرێتەوە؟\nسەعدی پیرە: ئەوەی سەرۆک وەزیران مافی پارتییە، ئەوە ئاساییە هێزی یەکەم لەپاش هەڵبژاردن کاندیدی خۆی دەستنیشان دەکات، چونکە دەبێت پەرلەمان ئەو ڕابسپێرێت، بۆ بابەتی سەرۆکی هەرێمیش ئەویش کاندیدی هەیە، خۆ نەیوتووە خەڵکی دیکە کاندیدی نەبێت، لایەنەکانی دیکەش ئازادن کاندیدیان هەبێت.\n- یەکێتى لەگەڵ ئەوەدایە پۆستى سەرۆکایەتى هەرێم کارا بکرێتەوە؟\nسەعدی پیرە: ئاساییە، سەرۆکی هەرێم پۆستێکە و دەبێت هەبێت، ئەمە پەیوەندیی بەوەوە نییە بۆ کێ دەبێت.\n- پارتى دەڵێت پرسى کەرکوک تێکەڵ بە پێکهێنانى حکومەت کراوە، ئایا یەکێتى چۆن ئەو دوو پرسەى تێکەڵ کردووە؟\nسەعدی پیرە: نا تێکەڵکردن نییە، بەڵکو پرسی کەرکوک پرسێکی بنەڕەتییە، کەرکوک مایەی نیگەرانیی هەموو خەڵکی کوردستانە، خۆ کەرکوک کێشەی یەکێتیی نییە بەتەنها، هەرکەس بڵێ کێشەی من نییە و کێشەی یەکێتییە، ئەوە خۆدزینەوە و ڕاکردنە، کەرکوک جارێک قودسە و جارێک دڵە، خۆ ئەوانە بەخۆڕایی نەهاتووە، پێویستە ئێمە بەرامبەر بە کێشەی کەرکوک بووەستینەوە، بەپێچەوانەشەوە سوپاسی بەرپرسانی کەرکوک دەکەم، کە لە دۆخێکی زۆر ناخۆشدا بەردەوامن.\n- بەڕاى ئێوە پێویستە حکومەتێکى چۆن پێک بێت، گۆڕان جێگرى سەرۆک وەزیرانى دەوێت، کۆمەڵ گفتوگۆى لەگەڵ نەکراوە، نەوەى نوێ و یەکگرتوو بەشدار نابن، بەو وێنانەى کە دروست بووە، پێتان وایە ئەو حکومەتەى پێک دێک چۆن حکومەتێک دەبێت؟ یەکێتى چى دەوێت لەو حکومەتەکەدا؟\nسەعدی پیرە: هەموو یەکێک لەو لایەنانەی براوەن و لە پەرلەمانن، مافی خۆیانە داوای بەشداریی لە حکومەت بکەن و گفتوگۆیان لەگەڵ بکرێت، بەڵام پێویستە پێشمەرج هەبێت، ئەو پێشمەرجانە ببنە ڕێگر لە دووبارەبوونەوەی هەڵەکانی ڕابردوو، ئەوەش لە ئەنجامی گفتوگۆ و کارایی و تواناکانی لایەنەکان دێت، کە دەتوانن چ پۆستێک ڕابپەڕێنن.\n- واتە حکومەتێکی چۆن پێکدێت؟\nسەعدی پیرە: حکومەتێکی هاوپەمانیی و بەهێز پێکبێت.\n- بزووتنەوەی گۆڕان داوای پۆستی جێگری سەرۆکی حکومەت دەکات، ئێوەش بەهەمانشێوە داوای ئەو پۆستەتان کردووە، لەسەر ئەمە لێکتێگەیشتن لەنێوانتاندا هەیە؟\nسەعدی پیرە: ئەوە پێموایە بە داخوازیی نابێت، نەریت وایە حزبی یەکەم سەرۆک هەڵدەبژێرێت، دوای ئەو حزبی دووەم و سێیەم دێن.\n- واتە یەکێتی ئەو پۆستە بە مافی خۆی دەزانێت؟\nسەعدی پیرە: بێگومان بە مافی خۆمانی دەزانین، یەکێتی حزبی دووەمە، باوەڕیش ناکەم ئەمە کێشە دروستبکات.\n- ئەو سەقفە زەمەنییە کەیە، کە پارتى لەدوای کۆبوونەوەکەی ١٤ی ئەم مانگە وتی بۆ پێکهێنانی حکومەت دامانناوە؟\nسەعدی پیرە: هیچ سەقفێکی زەمەنیی دانەنراوە، بەڵام دەبێت لە کۆبوونەوەکانی داهاتووی شاندی دانووستانی پێکهێنانی حکومەت، ئەو سەقفە زەمەنییە دابنرێت.\n- ماوەیەکە گلەیى هەیە لەسەر بەرتەسکردنەوەى ئازادى لە سنورى دەسەڵاتى یەکێتى، ڕێگرى کراوە لە سەر پەخشکردنى فیلمێک لە یادى ساکینە جانسز-دا، لەسەر ئەو فیلمە سینەما سالم داخرا، ڕۆژى ١١ى مانگ هەر لەسەر نمایشى ئەو فیلمە زیاتر لە ٦٠ کەس دەستگیر کرا، دەوترێت ئەمانە مامەڵەیەکە لەگەڵ تورکیادا و لە بەرامبەر کردنەوەى گەشتى نێوان فڕۆکەخانەى سلێمانى و تورکیادا کراوە، ڕاى ئێوە چییە لەوبارەیەوە؟\nسەعدی پیرە: بەخێربێن سەرچاو.


ئیسرائیل بۆ دەرباز بوون لە کێشەکانی ڕوو دەکاتە دابەش کردنی وڵاتانی ناوچەکە - Mehr News Agency\nAP ١٤٠٠ Mehr ٤ ١٥:٠٩\nNews Code 39308\nئاژانسی هەواڵی مێهر- سەید ڕەزا سەدرولحسێنی کارناسی بواری پرسەکانی ڕۆژهەڵاتی ناڤین سەبارەت بە کۆنفڕانسێک کە ڕۆژی ڕابردوو لە هەولێری پێتەختی هەرێمی کوردستان بەڕێوە چوو شرۆڤەیەکی داوە کە لە خوارەوە دێت:\nئیسرائیل بەدوای بەدەسەڵات گەیاندنی ئەوانەیە کە بە فەرمیی دەناسن\nبە پێی ئەو هەوڵانەی کە لە ماوەی ساڵانی دوایی بۆ شوناس دان بە ڕژێمی جەنایەتکار و بێ شوناسی ئیسرائیل دراوە،یەکێک لە ئامانجەکانی ئەو ڕژێمە، پرسێکە بە ناوی دابەش کردنی ئەو وڵاتانە کە بەستێنی ئەو بابەتەیان هەیە. ئیسرائیل بە ناسینەوەی وردی کەسەکان و ناوچەی جوگرافیاییەکان لە ئەو بوارەدا بە شێوەی چالاک و بێ حەسێب و کتێب کارگەلێک ئەنجام دەدات.\nئێمە بابەتی دابەش کردنی سوودان لەبیر ناکەین کە لە چەند ساڵی ڕابردوو ئەنجام درا و لە چەند ساڵی ڕابردوو بەشی جودا بووی سوودان، ئەمڕۆکە پێوەندیەکی چڕوپڕی لەگەڵ ئیسرائیل هەیە و لە ڕاستیدا ئیسرائیل لە ئەو ناوچانە وەکوو ناوچەگەلێک کە دەتوانن پاڵپشتیی لێوە بکەن، کەڵکوەردەگرێت و ئاڵبەت پێوەندیشی سەرمایەدانەری ئەو ڕژێمە لە بواری هەڵکۆڵینی مادەی کانزایی لە ئەو ناوچەگەلەوە هەیە.\nخەونی کوردەکان بۆ سەربەخۆیی کوردستان\nبەڵام پرسی ناوچە کوردنشینەکانی عێراق کە لە ڕاستیدا زیاتر لە 90 ساڵە کەردەکان هەموو شەوێک خەون بە سەربەخۆیی هەرێمەکەیانەوە دەبینن، ئەمڕۆکەش بە سەرەڕای هەموو دژایەتییەکانی دەوڵەتی ناوەندی و خەڵکی عێراق، بەشێک لە کوردەکان بەدوای سەربەخۆیین و لە ئەم پێوەندییەدا بەڕێز مەسعوود بارزانی ئاڵاهەڵگرە، بەڵام دوای شکستێک کە لە بواری پرسی گشت پرسی سەربەخۆیی کە تەنانەت بە پاڵپشتی ئەمریکا، ئیسرائیل و بریتانیا و پارەی سعوودییەکان ئەنجام درا، ئەوان ئەمڕۆکەش هەر بە دوای ئەو پرسەدان و هیوادارن بتوانن جارێکی دیکەو ئەو بابەتە بورووژێنن، هەر چەندە کە ئەو بابەتە لەلایەن دەوڵەتی ناوەندی و هەندێک لایەن هەر لە ناوخۆی هەرێمەوە بەرەوڕوو بووەتەوە و دەوڵەتی ناوەندی عێراق بەیاننامەی دەکردووە و تێێدا هێناویە کە ئەو کەسانەی کە لە ئەو کۆبوونەوە بەشداریان کردووە ئەبێ لێکەوتەکانی ئەو کارەی خۆیان قبووڵ بکەن و لە ئەستۆی بگرن و پرسی دابەش کردنی ناوچە کوردنشینەکان لە عێراق هیچ کات قبووڵ ناکەن و لە دەستووری عێراقیشدا ڕاشکاوانە لە ئەو بارەوە باس کراوە کە عێراق وڵاتێکی یەکپارچەیە و لە ئەو پێوەندییەدا خەڵک و مەرجەعیەت و حەشدی شەعبی و لایەنە سەرەکییەکانی عێراق کاردانەوەیان دەبێت.\nخاڵێکی جێ سەرەنجی دیکە لە ئەو پێوەندییەدا ئەوەیە کە ئەو کەسانە بە ناسینی ئیسرائیل و ورووژاندنی ئەو بابەتە کە عێراق ئەبێ لەگەڵ ئەو وڵاتە پێوەندی دیپلۆماتیک و سیاسی هەبێت، بەستێنی ئەو دابەش کردنە خۆش دەکەن و ئیسرائیلیش بۆ بەرەوی پێش بردنی سیاسەتەکانی خۆی لە ئەو بوارە خەرج دەکات.\nکاردانەوەی گرووپەکانی بەرخۆدان بە ئەو کۆنفڕانسە\nخاڵی دیکە ئەوەیە لە ئەمڕۆکە بەرەی بەرخۆدان لە لایەنی جیاوازی لوبنان، فەلەستین و سووریا ڕێگای هەناسەدانی ئیسرائیلیان بڕیوە و ئیسرائیل بە ئەو هەوڵەی خۆی لە نزیکی ناوەندە هەستیارەکانی دوو وڵاتی ئەندامی بەرەی بەرخۆدان، واتا کۆماری ئیسلامی ئێران وەکوو ئاڵاهەڵگر و عێراق وەکوو وڵاتێک کە هەوڵەکانی بەتواوەتی وڵاتێکی تێکۆشەر لە ئەو بوارەدا دەناسرێت، دەیەوێت بە سنوورەکانیانەوە نزیک ببێتەوە و دەستێوەردانی هەبێت.\nکەواتە هەر ئەو جۆرە کە ئەو کۆنفڕانسە، کۆبوونەوەیەکی نایاسیی بووە و لە لەلایەن دەوڵەتی ناوەندییەوە چاوەدێری بە سەریدا نەکراوە، ئەو کەسانە لە ئەو بابەتە کەلکی خراپیان وەرگرتووە و ئەو کۆبوونەوەیەیان بەڕێوە برد، ئاڵبەت بە پێی نزیک بوونی ڕۆژی چلەی ماتەمین و کەشێک کە بە سەر وڵاتی عێراق زاڵە، هێشتا کاردانەوە و هەڵوسێتێکی فەرمی و جیدی لەلایەن گرووپەکانی بەرخۆدان بە ئەو کۆنفڕانسە وەیشوومە و نایاساییە نیشان نەدراوە کە چاوەڕوانی دەکرێت لە ڕۆژانی داهاتوو و دوای ئەربەعین ئەوە ڕوو بدات، ئالبەت هەر ئەو بابەتە دەبێتە هۆی ئەوەی کە دەوڵەتی ناوەندی عێراق لە ئەو بوارەدا وشیارتر بێت.


بەشداری سەنتەری نینا لە کۆنگرەی ساڵانه‌ی ناوەندی شه‌ڵته‌ره‌کانی سوید UNIZON !\nژن نه‌ک حاڵه‌ت یان که‌یس!\nمنداڵ نه‌ک هاوپێچ!\nئازادکردن نه‌ک چاکسازی!\nبه‌یاننامه‌ی کۆتایی کۆنگره‌ی ساڵانه‌ی شه‌ڵته‌ره‌کانی سوید!\nناوه‌ند له ڕۆژه‌کانی 21 و 22/ نیسان به ئاماده‌بوونی سه‌نته‌ری نیناو له‌گه‌ڵ 150 نوێنه‌ر له شه‌ڵته‌ره‌کانی سه‌رتاسه‌ری سویده‌وه کۆنگره‌ی ساڵانه‌ی خۆی به‌ست، له‌گه‌ڵ په‌یامی وه‌زیری یه‌کسانی و سه‌رۆکی حیزبی چه‌پ و حیزبی ناوه‌ندی سوید.\nدوای دوو ڕۆژ گفتوگۆو بڕیاردان له‌سه‌ر گرنگترین خاڵه‌کانی کۆنگره، له به‌یاننامه‌یه‌کدا بۆ ڕای گشتی و ده‌وڵه‌ت پێشکه‌شکرا.\nبزوتنه‌وه‌ی پارێزگاریکردن له ژنان و گه‌نجانی ڕوبه‌ڕوبوه‌وه‌ی توندوتیژی، گه‌وره‌ترین بزوتنه‌وه‌ی جه‌ماوه‌رییه له سوید.\nناوه‌ندی شه‌ڵته‌ره‌کان وه‌ک گه‌وره‌ترین ناوه‌ند، ڕۆژانه شه‌ڵته‌ره‌کانی  سه‌رقاڵی پالپشتی و پارێزگاری له ڕوبه‌ڕوبوانی توندوتیژین ، تا ده‌گاته هه‌ڵسوڕانی سیاسی و فشارخستنه سه‌ر ده‌سه‌ڵات به‌مه‌به‌ستی گۆڕانکاری له‌و دۆخه‌ی که ئێستا هه‌یه.\nسه‌ربه‌خۆبوونی بزوتنه‌وه‌ی ژنان زامنی یاسایه‌کی به‌هێزه بۆ مافه‌کانی ژنان و منداڵان.\n• بودجه‌ی جێگیر و ئاسانکردنه‌وه‌ی ڕۆتینه‌کان بۆ شه‌ڵته‌ره‌کانی ژنان و گه‌نجان.\n• زیادکردنی بودجه‌ی ناوه‌ندی شه‌ڵته‌ره‌کان، به‌پێی زیادکردنی ئه‌ندامه‌کانی.\n• دانانی بودجه‌ی تایبه‌ت بۆ گۆڕینی سیسته‌م و یاساکانی ناو شه‌ڵته‌ره‌کان.\n• بازرگانی به قوربانیانی توندوتیژی بوه‌ستێنرێت، له‌م پێناوه‌دا نه‌هێشتنی که‌رتی تایبه‌ت بۆداڵده‌دانی قوربانیان له پێناو سودی سه‌رمایه، له‌به‌رامبه‌ر ئه‌مه‌دا بوژاندنه‌وه‌ی زیاتری شه‌ڵته‌ره‌کان.\n• دابینکردنی بودجه‌ی تایبه‌ت بۆ کارکردن له‌گه‌ڵ گه‌نجان و پیاوان، که به‌شێک نه‌بێت له بودجه‌ی شه‌ڵته‌ره‌کان.\n• هه‌موارکردنی یاسایه‌ک بۆ وه‌ستانه‌وه له‌به‌رامبه‌ر پۆڕی ئازاد و ڕێگریکردن له ته‌شەنه‌سه‌ندن و به‌ربڵاوی له نێو گه‌نجاندا له ڕێگای چاته‌وه و له ناو قوتابخانه‌کاندا.  له هه‌مان کاتدا زیادکردن و کارکردن له‌سه‌ر وانه‌ی ژیان و سێکس له قوتابخانه‌کان له دیدگایه‌کی ڕه‌خنه‌گرانه‌وه له پۆڕ.\nناوه‌ندی شه‌ڵته‌ره‌کانی سوید\nبگه‌ڕێوه | بینێره | چاپ | (75) جار بینراوه


ئەنجومەنی وەزیرانی ئۆزباكستان باڵاپۆشی بۆ قوتابیانی قۆناغی ناوەندی قەدەغە كرد.\nئەنجومەنی وەزیرانی ئۆزباكستان باڵاپۆشی بۆ قوتابیانی قۆناغی ناوەندی قەدەغە كرد.\nبه رواری داگرتن : 2018-07-11 11:15\nبیشكه ك - دوای كۆچی دوای ئیسلام كەریمۆژو لە 1ی ئەیلولی ساڵی 2016 ئومێد هەبو ژیانی مسوڵمانەكان خۆشتر بێت، بەڵام فشارەكان لەسەر مسوڵمانەكان زیاتر بوینە.\nئەنجومەنی وەزیرانی ئۆزباكستان لە 27ی حوزەیرانی 2018 بڕیاری دا بە قەدەغەكردنی بڵاپۆشی لە قوتابخانەكان، هەواڵەكەش لە ڕۆژنامەی فەرمی بڵاو كرایەوە.\nبەڕێوەبەرایەتی ئاینی لە ئۆزباكستان لە 23ی حوزەیران لە ماڵپەڕی تایبەتی خۆیان بڵاویان كردبویەوە كە قوتابیان دەتوانن بچن بۆ قوتابخانەكان، بەڵام دوای ئەوەی ئەنجومەنی وەزیرانی وڵات بڕیاری قەدەغە كردنی باڵاپۆشیان دا بەڕێوبەرایەتی ئاینی بڕیارەكەی خۆیان لە ماڵپەڕەكە لابرد.\nشایەنی باسە بریارەكەی ئەنجومەنی وەزیران دەنگۆی زۆری لێكەوتەوە لە ناو كۆمەڵگا.\nهەر لە بڕیار نامەكەدا هاتوە:" دەبێت قوتابیان باڵاپۆش نەبن، لەهەمان كات ئەگەر قوتابیان سەرپێچی بڕیارەكە بكەن بەخێوكەری قوتابی سزا دەدرێت لە سەر ئەوەی قوتابیەكە سەر پێچی كردوە." (İLKHA)\nبليته كان باڵاپۆشی،قەدەغە،ئۆزباكستان،بڕیار\nکۆڵانەکانی فەڕەنسا ئاڵۆز بون: ٧٢٠ کەس دەستگیر کراون\nپۆلیسەکان لە بەرامبەر خۆپیشاندانەکانی فەڕەنسا ڕاوەستاون و لە ئەنجامدا ٧٢٠ کەس دەست بە سەر کران.\nلە تەواوی توركیا هاوكاری بۆ یەمەن كۆ دەكرێتەوە\nلە لایەن سەرۆكایەتی كاروباری ئاینی توركیا لە تەواوی توركیا هاوكاری بۆ یەمەن كۆ دەكرێتەوە.\nبەهۆی بالاپۆشیەکەی ڕێگەیان نەدا بەژداری تاقیکردنەوە بکات\nن. ش. باسی لەوە کرد، لە ئەستەمبۆڵ بەهۆی بالاپۆشیەکەی ڕێگەیان نەدا بەژداری تاقیکردنەوەی DHBT (تاقیکردنەوەی زانستی خزمەتەکانی ئاینی) بکات.


مەکگۆرگ: ترامپ باکوری سوریا و کوردستانی عێراق لێکجیاناکاتەوە | ROJnews\nپێنجشەممە, 23 ينا 2020 - 09:49\nبرێت مەکگۆرگ، لەسەر دیدارەکەی دۆناڵد ترامپ لەگەڵ نێچیرڤان بارزانی لە پەراوێزی کۆڕبەندی داڤۆس، ڕەخنەی لە ترامپ گرتووە و دەڵێت: وادیارە جیاوازیی نێوان باکوری سوریا و کوردستانی عێراق نازانێت.\nدوێنێ نێچیرڤان بارزانی سەرۆکی هەرێمی کوردستان لە پەراوێزی کۆڕبەندی داڤۆس بۆ چەند خولەکێک چاوی بە دۆناڵد ترامپ سەرۆک کۆماری ئەمریکا کەوت.\nلەسەر ئەو دیدارە کە لە میدیاکانی باشوری کوردستان ڕەنگیدایەوە و لە تۆڕە کۆمەڵایەتییەکانیش باسی زۆری لەسەر کرا بە تایبەت ئەوەی کە ئەو دیدارە بە پارە ساز کراوە و ترامپ مەبەستی لە قسەکانی ڕۆژئاوای کوردستان بووە نەک باشوری کوردستان.\nهەر لەو چوارچێوەیەدا برێت مەکگۆرگ نوێنەری تایبەتی پێشووی سەرۆکی ئەمەریکا لە شەڕی دژی داعش لە تویتێکدا ڕەخنەی لە ترامپ گرتووە و نووسیویەتی: جێگەی داخە کە ترامپ لە پەراوێزی داڤۆس چاوی بە بەرهەم ساڵح و بەڕێوبەری کورستانی عێراق کەوت و ئەوەی هێنایە زمان کە "ئێمە نەوتمان بەدەستهێنا".\nمەکگۆرگ هەروەها ڕەخنەیەکی دیکەشی لە ترامپ کردووە لەسەر ئەو قسانەی لەگەڵ نێچیرڤان بارزانی کردوویەتی، کە پەیوەندیی بە باشوری کوردستانەوە نەبووە و نووسیویەتی: "وادیارە جیاوازیی نێوان باکوری سوریا و کوردستانی عێراق نازانێت".\nئەم تویتەی مەکگۆرگ لەوەوە سەرچاوەی گرتووە کە ترامپ لە قسەکانی لەگەڵ نێچیرڤان بارزانی، باسی دوورخستنەوەی هێزەکانیان لە سنووری سوریا بەهۆی هەبوونی هێزەکانی دەوڵەتی تورک و چەتەکانیەوە دەکات و دەڵێت: ئێمە نەوتمان بە دەستهێنا و ئێستا سەربازەکانمان دەیپارێزن، ترامپ هەروەها سوپاسی بارزانی دەکات بۆ هاوکارییەکانی لە پاراستنی ناوچەی ئارام، کە لە ڕۆژئاوای کوردستانە و هیچ پەیوەندییەکی بە باشوری کوردستانەوە نییە.


تارا بەخۆشەویستی ڕۆیشت و لەئازاردا ژیا؛ چیرۆكێكی پڕ لەكێشە لەناو هەزاران دۆسیەی تەڵاقدا\nپەرەگراف- فەرمان حەمەدئەمین\nتارا ئەحمەد لە تەمەنێكی زۆر گەنجدا بوو، بەخەونی گەورەوە ماڵی باوكی بەجێهێشت و نیازی وابوو تا كۆتایی لەخۆشەویستیدا بمێنێتەوە، هەوڵی زۆری دا و بەرگەی هەرچی ئازار هەبوو گرتی، تا ئەوكاتەی مەرگ بەتەواوی لێی نزیكبووەوە.\n"بەشێكی ژیانم قوربانیم بەخۆمدا لەبەر خاتری خزمایەتی و خۆشەویستیەكەمان، بەشەكەی تریشی بۆ خاتری منداڵەكان بوو، بەڵام ئێستا ناتوانم لەگەڵیدا بژیم، تەنانەت دووجار مردنم بە چاوی خۆم بینی" تارا وای وت.\nتارا، ناوی خوازراوی كچێكی تەمەن 23 ساڵی خەڵكی سلێمانییە و لەسەردەمی شەڕی ناوخۆدا (1996) خێزانەی چووەتە هەولێر و نۆ ساڵ لەمەوبەر، لەگەڵ خزمێكیدا هاوسەرگیری كردووە و گەڕاوەتەوە بۆ زێدی خۆی.\nژیانی ئەو كچە گەنجە و هاوسەرەكەی هەرچەندە لەسەر بنەمای یەكترناسین و هەبونی پەیوەندی نەبووە، بەڵام دوای ساڵێك لە قۆناغی دەستگیرانی، بەوتەی ئەو، تەواو هۆگری یەكتری بون و بە خۆشەویستییەوە ژیانی هاوبەشیان پێكهێناوە.\nتارا لە ماڵێكی جیادا، بە مەرجی تەواوكردنی خوێندنەكەی چووەتەوە سلێمانی، لەوێ زانكۆی تەواو كردووە و لەگەڵ هاوسەرەكەیدا، كە پێشمەرگە بووە بەبێ كێشە بەردەوامیی بە ژیان داوە.\n"لە ڕێكخراوێكی ژنان كارم دەكرد، تەنانەت بەمدواییە سەنتەرێكی لەشجوانی تایبەت بە ژنانیشم كردەوە."\nتارا دەڵێت "بەردەوام بە منی دەوت خۆشم دەوێی، دواتر تێگەیشتم ئەو وشەیەی وەك چەكێك بۆ ساردكردنەوەی من بەكارهێناوە، چەندجارێك ناخۆشیمان هەبووە، بەڵام چارەسەری كێشەكانمان دەكرد تا لێكترازان ڕونەدات".\nڕەزیلی هاوسەرەكەی هەر لە سەرەتاوە بووەتە كێشە بۆ تارا، بەڵام زۆر گرنگی پێنەداوە و ڕێی نەداوە بەوهۆیەوە لەیەكتری دوربكەنەوە.\n"ئەوم زۆر خۆشدەوێ، بەو مانایە نا ماڵێكی خۆشمان هەبووە و زەنگین بووین، بەڵكو لەگەڵ ئەو دڵخۆش بووم، بەس زۆر ڕەزیلیش بوو، .. دواتر تێگەیشتم ئامانجی ئەوەبوو ببینە خاوەنی خانوی خۆمان."\nتارا لە نۆ ساڵی هاوسەرگیرییەكەیاندا، بەهەموو ناخۆشیی و ئازارەكانیەوە بەردەوامی پێدا، بەڵام كاتێك كێشەكان گەیشتە هەڕەشەی كوشتن، چیتر بەرگەی نەگرت و ڕێی دادگای گرتەبەر.\nلە سەرەتای 2010وە تا كۆتایی 2018، لە هەرێمی كوردستان زیاتر لە 57 هەزار دۆسیەی جیابونەوە و تەڵاق یەكلاییكراونەتەوە، ئەوەش لە كۆی زیاتر لە 300 هەزار مامەڵەی هاوسەرگیری.\nسەنگەر فەتاح بەزاز، پارێزەری ڕاوێژكارە و پێیوایە هۆكارەكانی تەلاق بە تایبەت لەدوای 2014وە، زۆرینەیان پەیوەندی هەیە بەو قەیرانە داراییەی لەو ساڵەوە ڕوبەڕوی هەرێمی كوردستان بووەوە و هێشتا بەردەوامی هەیە، بەدوای ئەویشدا كاریگەریی دراما توركییەكان.\n"بەهۆی قەیرانی دارایی و بێكاری، خەڵكێكی زۆر لە ماڵەكانیان تەماشای دراما توركییەكان دەكەن و داوا لە هاوسەرەكەیان دەكەن هەمان ژیانیان بۆ دابین بكەن، كە ئەمەی لەو درامایانە هەیە لە خودی توركیاش بۆ هەندێك دەوڵەمەندی زۆر گەورە نەبێت بونی نییە."\nبەزاز بۆ پەرەگراف نمونەی دۆسیەی داوای جیاوبونەوەی دوو دەستگیرانی كرد، كە ئەو بە زۆر سەرنجڕاكێش وەسفی كرد، "پیاوەكە بۆ بۆنەیەكی تایبەت چوە بەدوای دەستگیرانەكەیدا و لە ئۆتۆمبێلەكەدا قورئانی لێداوە، كچەكە توڕە بووەو وتویەتی دەبوو گۆرانی ئەلیسای بخستایەسەر و كەشێكی ڕۆمانسی دروستكردبایە، بۆیە داوای تەڵاقی كردوە بەپاساوی ئەوەی كوڕەكە ڕۆشنبیر نیە لەكاتێكدا دەرچووی كۆلێژی پزیشكییە."\nبەپێی ئامارە فەرمییەكانی ئەنجومەنی دادوەری لە ساڵی 2015دا ڕێژەی تەڵاق گەیشتووەتە زیاتر لە هەشت هەزار لە بەرانبەر نزیكەی 40 هەزار هاوسەرگیری، لە 2016دا نزیكەی شەش هەزار تەڵاق و زیاتر لە 31 هەزار هاوسەرگیری هەبووە، لە 2017دا نزیكەی شەش هەزار تەڵاق و لە بەرانبەردا نزیكەی 40 هەزار هاوسەرگیری تۆماركراوە.\nتارا ئەحمەد، لە نۆ ساڵەی هاوسەرگیرییەكەیدا، بووەتە دایكی دوو منداڵ، كچێكی پێنج ساڵان و كوڕێكی تەمەن سێ ساڵ، هەرئەوەش بۆ ماوەیەكی زیاتر لەو ژیانەدا هێشتییەوە.\nدوای كڕینی خانوو، كێشەكانی ئەوان زیاتر بوو، تارا ناوماڵی دەویست و هاوسەرەكەی ئۆتۆمبێل، لەوێوە سەرەتای قۆناغێكی تر لە كێشە و ئاژاوە دەستیپێكرد.\n"لە ماوەی دوو مانگ و نیودا، بوو بە كەسێكی تر و تەواو گۆڕا، لەم ماوەیەدا ئەوەی كردی هەرچی ڕەنجی نۆ ساڵ هەبوو لەبیری كرد."\nتارا لەكاتی گێڕانەوەی چیرۆكەكەیدا بۆ پەرەگراف زوو زوو دەوەستا و فرمێسكەكانی دەسڕی، "ئێستا گەیشتوومەتە ئەو باوەڕەی ئەگەر ئەو منی خۆشبویستایە هەڕەشەی كوشتنی لێ نەدەكردم، بۆیە باوەڕموایە ئەو خۆشی نەویستوم."\nئەوەی زۆر بۆ ئەو ژنە جێی ئازار بووە، كاتێك زانیویەتی هاوسەرەكەی بەرنامەی تۆماركردنی دەنگی لەسەر مۆبایلەكەی داناوە، ئەوەش بەوتەی ئەو، تەنیا بەهۆی غیرە و دڵپیسییەوە بووە، تەنانەت هەندێكجار شەڕی ئەوەیكردووە بۆچی لەبازاڕ خەڵك سەیری دەكات.\n"سەعات 10ی شەو بوو، دەستیگرتم و بردمی بۆ ژوری نوستنەكە، وتم ئەگەر دڵت لەمن پیسە ئیتر مۆبایلیش هەڵناگرم، بەڵام بەجۆرێك سزای دام تا لەژیاندابم لەبیری ناكەم، سەرەتا خراپ لێیدام و دواتر بەكڵاشینكۆف و چەقۆ هەڕەشەی لێكردم."\nتارا دەڵێت، چەندجارێك ڕوبەڕوی هەڕەشەی هاوشێوە بووەتەوە، تەنانەت بەزۆر و لەژێر زەبری چەكدا وایلێكردووە بەدڵی ئەو قسەبكات و دان بەو شتانەدا بنێت كە نەیكردووە، بەڵام دواتر پەشیمان بووەتەوە و بەگریانەوە داوای لێبوردنی كردووە.\n"چەكەكەی بەدەست گرت و یەكسەر ڕای كێشا، بەڵام لە تاوی خۆمدا پڕم دایە چەكەكە و ڕوومكردە ئاسمان، پێمگوت هەرچی دەكەی بیكە بەس لەبەردەم منداڵەكان مەمكوژە" تارا لەباسی شەوێكی پڕ لەشەڕو ئاژاوەی خێزانەكەیدا وای وت.\n"ئەو دەمە منداڵەكان لە ژوورەوە بوون و هەر هاواریان دەكرد و دەگریان، هەرچۆنێك بوو چەكەكەم لێ وەرگرت و شاردمەوە"، وەكو ئەو باسیكرد، بەوشێوەیە چەند كاتژمێرێك لە ئاژاوەدا بون، "دواتر ئێمەی كردە ژوورێك‌و دەرگای داخست و هەرچی پارەش هەبوو لێ سەندین."\nهەمان ئەو شەوە، تارا چووەتە ماڵی باوكی هاوسەرەكەی، بەهەوڵی ئەو خێزانە جارێكیتر ئاشتبونەتەوە، بەڵام تەمەنی ئەو ئاشتەواییەی خێزانەكەی زۆر كورت بوو.\nلە تەواوی ساڵی ڕابردودا، 2018؛ زیاتر لە چوار هەزار حاڵەتی تەڵاق و جیابونەوە تۆماركراون لە بەرانبەردا زیاتر لە 33 هەزار هاوسەرگیری ئەنجامدراوە، بەپێی ئامارەكانی بەرێوەبەرایەتییەكانی ڕەگەزنامە و كارتی نیشتمانی هەردوو پارێزگای هەولێر و سلێمانی لەگەڵ سەرۆكایەتی دادگای دهۆك بۆ پەرەگراف.\nئاری ڕەفیق، چالاكوان و توێژەری كۆمەڵایەتی هۆكارێكی سەرەكی تەڵاق دەگەڕێنێتەوە بۆ دەستوەردانی خێزانە گەورەكان، ئەوەش دوای هۆكارە سەرەكییەكە كە بەبڕوای ئەو قەیرانی دارایی بوە، بە تایبەت لە سێ ساڵی ڕابردودا.\nلەبارەی دەستوەردانی خێزانی هاوسەرەكانەوە ئاری بۆ پەرەگراف زیاتر ڕونیكردەوە "هەندێك لە خێزانە گەورەكان خشتەی سەردان و چوونە دەرەوەی خێزانە بچووكەكانیان كۆنتڕۆڵكردووە، .. ئەوان ڕەنگڕێژی پەیوەندییە كۆمەڵایەتییەكانیان دەكەن."\nئەو توێژەرە كۆمەڵایەتییە، كە هاوكات یاریدەدەری بەڕێوەبەری گشتی بەرەنگاربونەوەی توندوتیژی دژ بە ئافرەتانە لە وەزارەتی ناوخۆ، دەڵێت، تۆڕە كۆمەڵایەتییەكان و تەكنەلۆجیاش كاریگەری داناوە لەسەر كۆمەڵگەی كوردی، لەو ڕووەی زووتر كوڕان و كچان بەیەك دەگەیەنێت، لەگەڵ ئەوەشدا پەیوەندی و چاتی ماسنجەر و ڤایبەرو تۆڕەكانی تر بوونەتە هۆكارێك بۆ تەڵاق.\n"ڕێژەی تەڵاق لەناو ئەوانەی هاوسەرگیریان كردووە لە تەمەنی 16 بۆ 21 ساڵی دەگاتە سەدا 65، ئەمەش بەپێی ئامارەكانی 2015 تا 2017، ئەو ئامارە پێمان دەڵێت هاوسەرگیری زوو تەڵاقی زووی بەدوادا دێت."\nئاری باسی چەند حاڵەتێكی جیابونەوەی كرد، لە نێویاندا بەهۆی خیانەتی هاوسەرگیرییەوە، "كۆمەڵگەی كوردی ڕوو لە داڕمانە و هەموو پرسەكان لە ئاستی خۆی دەرچووە، هەر لە تەڵاقەوە بگرە تا دەگات بە كوشتن و خۆكوشتن.."، پێشیوایە "ژینگەی كوردستان ژینگەیەكی لەبارە بۆ ئەوەی كەسێكی توندڕەو پەرەوەردە بكات، هەر لە نەبونی كارەبا و ئاوی خواردنەوە، تا دەگات بە خراپی دۆخی ئابوری و سیاسی.. بۆیە هۆكارەكە تەنیا پەیوەستیش نیە بە خێزانەوە."\nلەنێو ئەو خێزانانەی بەرەو جیابونەوە و لێكترازان دەڕۆن، قوربانی یەكەم بەر لە ژن و مێر، منداڵەكانن، ئەوان لە سۆز و خۆشەویستی یەكێكیان دەبن.\nتارا ئەحمەد، منداڵەكانی ئێستا بەو دۆخە خراپەدا تێدەپەڕن، چونكە دوایین ئاشتبونەوەی لەگەڵ هاوسەرەكەیدا زۆر درێژەی نەكێشا و جارێكیتر ماڵەكەیان پڕبوو لە ئاژاوە، بۆیە بڕیاریداوە لە یەكتری جیابنەوە، "شتێك نەمایەوە ناوی خۆشەویستی بێت، ئێستا دۆسیەكە لە دادگایە و چاوەڕوانی جیابوونەوە دەكەین."


ریاڵ مه‌درید واده‌ی گرێبه‌ستی هێرشبه‌ره به تواناكه‌ی ئاشكرا كرد\nیانه‌ی ریاڵ مه‌درید واده‌ی گواستنه‌وه‌ی لوكا جۆڤیجی سڕبی وهێرشبه‌ری یانه‌ی ئینتراخت فرانكفۆرتی ئه‌ڵمانی ئاشكرا ده‌كات .\nسه‌رچاوه‌یه‌كی نزیك له یانه‌ی ریاڵ مه‌درید ئاشكرای كردووه كه یانه‌ی شاهانه به ته‌واوی نزیكبۆته‌وه له گواستنه‌وه‌ی لوكا جۆڤیجی سڕبی و ئه‌ستێره‌ی لاوی یانه‌ی ئینتراخت فرانكفۆرت له گواستنه‌وه‌كانی ئه‌م هاوینه‌دا .\nئه‌و سه‌رچاوه‌یه باسی ئه‌وه‌ش ده‌كات كه یانه‌ی شاهانه به‌رامبه‌ر 60 ملیۆن یۆرۆ ئه‌و یاریزانه ده‌گوازێته‌وه ریزه‌كانی وله دوای كۆتاییهاتنی ئه‌م وه‌رزه‌ی خولی ئه‌ڵمانی گرێبه‌سته‌كه راده‌گه‌یه‌نرێت .


📊 מאמרים 376,189 | תמונות 59,768 | ספרים 11,167 | קבצים הקשורים 44,732 | 📼 Video 169 | 🗄 מקורות 15,138\nמבקרים 4 פעילים בכורדיפדיה!\n◄ תוצאה: Found 71, page 1 of 8 Items per page: 🗐 1 🗐 5 🗐 10\n📖 15ی ئابی 1984 ساڵیادی راگەیاندنی خەباتی چەکداریی پەکەکە (PKK) | 🏷 קבוצה: מאמרים | שפת מאמרים: 🏳 کوردیی ناوەڕاست | 👁🗨\n➕ נוסף על ידי (زریان سەرچناری) על Aug 15 2019 8:59AM\n👌 מאמר זה נבדק ושוחרר על ידי (هاوڕێ باخەوان) ב- Aug 15 2019 9:15AM\n✍ פריט זה עודכן לאחרונה על ידי (هاوڕێ باخەوان) על: Aug 15 2019 9:15AM\n👁 פריט זו נצפתה פעמים 1,143\n📷 קובץ תמונה 1.0.1 53 KB Aug 15 2019 9:00AM زریان سەرچناری\n📊 ئاماری 2 ساڵ شەڕی نێوان گەریلاکانی پەکەکە و هێزەکانی سوپای تورکیا | 🏷 קבוצה: סטטיסטיקה וסקרים | שפת מאמרים: 🏳 کوردیی ناوەڕاست | 👁🗨\n➕ נוסף על ידי (مانو بەرزنجی) על Jul 24 2017 7:23PM\n👌 מאמר זה נבדק ושוחרר על ידי (هاوڕێ باخەوان) ב- Jul 25 2017 9:01AM\n✍ פריט זה עודכן לאחרונה על ידי (هاوڕێ باخەوان) על: Jul 25 2017 9:01AM\n👁 פריט זו נצפתה פעמים 3,706\n📷 קובץ תמונה 1.0.1 43 KB Jul 24 2017 7:26PM مانو بەرزنجی\n📷 ئەندامانی پەکەکە ساڵی 1978 | 🏷 קבוצה: תמונה ותיאור | שפת מאמרים: 🏳 کوردیی ناوەڕاست | 👁🗨\n🗺 פרובנס: 🌄 Kurdistan\n➕ נוסף על ידי (بەناز جۆڵا) על Oct 4 2019 12:20AM\n👌 מאמר זה נבדק ושוחרר על ידי (نالیا ئیبراهیم) ב- Oct 4 2019 9:20PM\n✍ פריט זה עודכן לאחרונה על ידי (نالیا ئیبراهیم) על: Oct 4 2019 9:20PM\n👁 פריט זו נצפתה פעמים 474\n📷 קובץ תמונה 1.0.1 185 KB Oct 4 2019 12:21AM بەناز جۆڵا\n📝 بانگەوازییەک لە پەکەکەوە 11-02-2019 | 🏷 קבוצה: מסמכי מפלגות כורדיות | שפת מאמרים: 🏳 کوردیی ناوەڕاست | 👁🗨\n➕ נוסף על ידי (نالیا ئیبراهیم) על Feb 11 2019 1:25PM\n👌 מאמר זה נבדק ושוחרר על ידי (هاوڕێ باخەوان) ב- Feb 11 2019 9:37PM\n✍ פריט זה עודכן לאחרונה על ידי (هاوڕێ باخەوان) על: Feb 11 2019 9:37PM\n👁 פריט זו נצפתה פעמים 759\n📝 بەیاننامەی کۆمیتەی کاروباری شەهیدانی پەکەکە | 🏷 קבוצה: מסמכי מפלגות כורדיות | שפת מאמרים: 🏳 کوردیی ناوەڕاست | 👁🗨\n➕ נוסף על ידי (جوان عومەر ئەحمەد) על Dec 24 2019 11:16PM\n👌 מאמר זה נבדק ושוחרר על ידי (هاوڕێ باخەوان) ב- Dec 24 2019 11:38PM\n✍ פריט זה עודכן לאחרונה על ידי (هاوڕێ باخەوان) על: Dec 24 2019 11:38PM\n☂ پارتی کرێکارانی کوردستان - پەکەکە | 🏷 קבוצה: מפלגות וארגונים | שפת מאמרים: 🏳 کوردیی ناوەڕاست | 👁🗨\n👁 פריט זו נצפתה פעמים 34,255\n🖇 פריטים המקושרים: 123\n23. 👁 ڕاگەیەندراوی کەجەکە بۆ ساڵیادی شەهیبوونی دیار غەریب\n24. 👁 ڕاگەیەنراوی کۆمیتەی زیندانەکانی پەکەکە و پاژک سەبارەت بە ئەشکەنجەدانی زیندانییان\n25. 👁 ڕووفاتی 8 ئەندامی پەکەکە لە گۆڕستانە جیاوازەکانی بەدلیس بەخاکسپێردرا\n26. 👁 کۆمیتەی بەڕێوەبەری پەکەکە لەبارەی 1ی ئایار جەژنی کرێکاران ڕاگەیەنراوێکی بڵاوکردەوە\n27. 👁 کۆمیتەی کەلتوری و هونەری پەکەکە لەبارەی هێرشی نەژادپەرستی لەدژی کەلتور و زمانی کورد بەردەوامە ڕاگەیەنراویکی بڵاوکردەوە\n28. 👁 یەکینەکانی تۆڵە لەدژی پۆلیسی تورک لە ئامەد چالاکیان ئەنجامدا\n29. 👁 یەکینەی تۆڵەی شەهید هێرش مۆردەم لە ئامەد چالاکی ئەنجامدا\n30. 👁 یەکەکانی تۆڵە لە ئامەد چالاکییان ئەنجامدا\n📝 پەکەکە 41 ساڵە 40 هەزار شەهیدی داوە | 🏷 קבוצה: מסמכי מפלגות כורדיות | שפת מאמרים: 🏳 کوردیی ناوەڕاست | 👁🗨\n➕ נוסף על ידי (جوان عومەر ئەحمەد) על Nov 27 2019 3:54PM\n👌 מאמר זה נבדק ושוחרר על ידי (هاوڕێ باخەوان) ב- Nov 27 2019 4:06PM\n✍ פריט זה עודכן לאחרונה על ידי (هاوڕێ باخەوان) על: Nov 27 2019 4:06PM\n👁 פריט זו נצפתה פעמים 405\n📖 پەکەکە بۆ لە شەنگال کشایەوە و تورکیا بەنیازی چی بوو؟ | 🏷 קבוצה: מאמרים | שפת מאמרים: 🏳 کوردیی ناوەڕاست | 👁🗨\n➕ נוסף על ידי (نالیا ئیبراهیم) על Mar 27 2018 1:34PM\n👌 מאמר זה נבדק ושוחרר על ידי (هاوڕێ باخەوان) ב- Mar 27 2018 5:05PM\n✍ פריט זה עודכן לאחרונה על ידי (هاوڕێ باخەوان) על: Mar 27 2018 5:05PM\n👁 פריט זו נצפתה פעמים 1,456\n📝 پەکەکە پەیامی سەرەخۆشی بۆ عومەر چاگەر بڵاوکردەوە | 🏷 קבוצה: מסמכי מפלגות כורדיות | שפת מאמרים: 🏳 کوردیی ناوەڕاست | 👁🗨\n➕ נוסף על ידי (بەناز جۆڵا) על Jan 26 2020 12:07PM\n👌 מאמר זה נבדק ושוחרר על ידי (هاوڕێ باخەوان) ב- Jan 26 2020 12:10PM\n✍ פריט זה עודכן לאחרונה על ידי (هاوڕێ باخەوان) על: Jan 26 2020 12:10PM\n👁 פריט זו נצפתה פעמים 272\n📷 קובץ תמונה 1.0.1 48 KB Jan 26 2020 12:08PM بەناز جۆڵا\n📝 پەکەکە پەیامێکی بڵاوکردەوەو تێیدا ڕایگەیاندووە، بەردەوامیی بە خەبات دەدەن و تێکۆشانیان فراوانتر دەکەن | 🏷 קבוצה: מסמכי מפלגות כורדיות | שפת מאמרים: 🏳 کوردیی ناوەڕاست | 👁🗨\n➕ נוסף על ידי (هاوڕێ باخەوان) על May 28 2019 10:21PM\n👁 פריט זו נצפתה פעמים 703\n| זמן טעינת דף: 7,301 2!


ئەردۆغان داوای زیادكردنی مووچەكەی دەكات\nسەرۆكی فراكسیۆنی پارتی گەلی جەهەپە ئاشكرای دەكات ئەردۆغان بۆ زیادكردنی مووچەكەی داوایەكی پێشكەشی سەرۆكایەتی پەرلەمانی توركیا كردووە.\nرۆژنامەی "بیرگون"ی توركی بڵاوی كردەوە كە ئۆزگور ئۆزەل سەرۆكی فراكسیۆنی پارتی گەلی كۆماری (جەهەپە)، كە گەورەترین پارتی ئۆپۆزسیۆنی توركیایە، لە تویتێكدا ئاشكرای كرد، رەجەب تەیب ئەردۆغان سەرۆك كۆماری توركیا داوایەكی پێشكەشی سەرۆكایەتی پەرلەمان كردووە بۆ زیادكردنی مووچەكەی بەڕێژەی 40%.\nهەروەها ئاماژەی بەوەكردووە كە لەئێستا مووچەی ئەردۆغان 100 هەزار لیرەی مانگانەیە كە دەكاتە پێنج هەزار و 770 دۆلار، بەڵام دوای كردووە بۆی زیادبكرێت و بكرێتە 140 هەزار لیرە كە دەكاتە هەشت هەزار و 135 دۆلار.\nسەرۆكی فراكسیۆنی جەهەپە، رەخنە لە ئەردۆغان دەگرێت و دەڵێت:" لە توركیا مووچەی فەرمانبەرانی دەوڵەت وەك خۆی ماوەتەوە و هیچ باسی زیادكردنی مووچەی فەرمانبەران ناكرێ، بەڵام وادیارە قەیرانی دارایی كاریگەری لەسەر سەرۆك كۆمار دروستكردووە".\nنوری مالكی پەیامێك دەداتە سەدر\nئابووری توركیا لەلێواری روخانیدایە\nپەروین بوڵدان و میتحەت سانجار بە هاوسەرۆكی هەدەپە هەڵبژێردرانەوە\nئاڵدار خەلیل: ناتۆ گڵۆپی سەوزی بۆ داگیركاریی دەوڵەتی تورك هەڵكردووە\nكۆنگرەی هەدەپە بەبەشداری 50 هەزار كەس دەستیپێكرد\nئەردۆغان هەنگاوی كرداری دەنێت بۆ هێرشكردنە سەر رۆژئاوای كوردستان


بریکارەکەی لاوتارۆ ناوی ئەو یانانە ئاشکرا دەکات کە گرنگی بە گواستنەوەی یاریزانەکە دەدەن\n31/03/2020 640 جار خوێنراوەتەوە\nبریکارەکەی لاوتارۆ مارتینێزی ئەرجەنتینی و هێرشبەری یانەی ئینتەرمیلانی ئیتاڵی ئاشکرای دەکات، هەردوو یانەی ڕیاڵ مەدرید و بەرشەلۆنەی ئیسپانی گرنگی بە گواستنەوەی یاریزانەکە دەدەن.\nلە میانی لێدوانێکدا بۆ ڕۆژنامەی دەیلی مەیلی بەڕیتانی و سەبارەت بەو دەنگۆیانەی لەم چەند مانگەدا بڵاودەکڕێتەوە، بریکارەکەی لاوتارۆ مارتینێز سەرجەم هەواڵەکانی پشتڕاستکردەوە و رایەگەیاند، هەردوو یانەی بەرشەلۆنە و ڕیاڵ مەدریدی ئیسپانی ئارەزوو دەکەن لاوتارۆ بۆ ڕیزەکانیان بگوازنەوە، بەڵام لە ئێستادا هیچ شتێکی تازە لەو بارەیەوە نییە و تەنیا گرنگی پێدانە.\nلە درێژەی قسەکانیدا بریکارەکەی یاریزانە ئەرجەنتینییەکە وەک دڵنیاییەک بۆ هاندەرانی نێرازۆری ئاماژەی بەوەکرد، لاوتارۆ بە مەبەستی ڕاست و دروستی دەنگۆی ڕۆژنامەکان سەبارەت بە گرنگی پێدانی لە لەیان یانەکانی دیکەوە پەیوەندی پێوە نەکردوم و تەنیا و تەنیا سەرنجی لەسەر یانەکەی خۆیەتی.\nلە کۆتاییدا بریکارەکەی لاوتارۆ ئەوەی خستەڕوو، هیچ شتێکی فەرمی و ڕاستەقینە لە گفتوگۆکاندا بوونی نییە و تەنیا ئەوە نەبێت لە بازاڕی گواستنەوەدا خواست لەسەر لاوتارۆ هەیە، بەڵام لاوتارۆ گرنگی بەو بابەتە نادات و تەنیا دەیەوێت لەگەڵ ئینتەرمیلان یاری بکات و گۆڵ تۆمار بکات.


مرۆڤ بەنرخترین سەرمایەیە\nکۆمەڵگای چارەنووسی هاوبەشی مرۆڤایەتی بیرۆکەی ئەمینداری گشتی حزبی شیوعی چین شی جین بینگە. لە ساڵی ڕابووردوو بابەتێکم لە "رێگای کوردستان" بڵاوکردوە کە تیایدا ئاماژەم بە لایەنێکی ئەم چەمکە کرد کە گرنگی دانە بە پاراستنی ژینگە و هاریکاری کۆمەڵگای مرۆڤایەتییە لە پێناوی پاراستنی ژیانی مرۆڤ لە سەر گۆی زەوی.\nڕووداوەکانی ئێستای جیهان بەتایبەتی ئەو مەترسییەی دوچاری مرۆڤایەتی دەبێتەوە لە ئاکامی ڤایرۆسی کورونا، و سیاسەتەکانی وڵاتە سەرمایەدارەکان کە لیبرالیزمی نوێ و ئابوری بازاڕی بەڕبەڕەڵا ئاراستەی دەکا، دەستەوەستان ڕاوەستاوە، تا ئەو ڕادەیەی سەرۆک وەزیرانی ئیتالیا لە ئاکامی مردنی ئیتاڵییەکان بە هۆی کوروناوە دەڵێت لە دەستی ئێمە و لە توانای سەرزەمین دەرچووە و چاوەرێی ئاسمان دەکەین، لە کاتێکدا گەلی چین بە هۆی سیاسەت و ئەزمونی سۆشیالستی و چەمکی "کۆمەڵگای چارەنووسی هاوبەشی مرۆڤایەتی"، توانی بەسەر ئەم ڤابرۆسە زاڵ بیت. هەموو چارەسەرەکان بە دەست مرۆڤە و لەسەر زەوییە و پەیوەندی بە ئاسمان و هێزی دەرەوەی مێژووی مرۆڤایەتی نییە. دەبێ مرۆڤایەتی بۆ بۆچونەکەی مارکس بگەرێتەوە.... مرۆڤ بەنرخترین سەرمایەیە.\nنووسینی/ کاوە محمود\nلە کاتێکدا جیهانی ئەمڕۆ گۆڕانکاری قوڵ و ئاڵۆز بە خۆوە دەبینی، و بابەتی ئاشتی و گەشەسەندن وەک دوو بابەتی گرنگی سەردەم، خۆی بە سەر ڕەوتی گۆڕانکارییەکانی جیهان دەسەپێنێت، زانستی سۆسیۆلۆجی سەرمایەداری کار دەکات کە تێکرای ناکۆکی و ململانییەکان کە لە سەر ئاستی جیهان و نێوان دەوڵەتاندا ڕوو دەدات، بخاتە ژێر لێکدانەوەی تیۆری "ململانێی شارستانییەکان" وەک بنەمایەک بۆ شیکردنەوەی ناکۆکی و ململانییەکان لە سەر ئاستی نێودەوڵەتی، کە گوایە ململانییە سەرەکییە نێودەوڵەتییەکان بە تایبەتی لە ئایندەدا بۆ سەرچاوەی ململانێی شارستانییەکان دەگەرێتەوە، و ئەم ململانییە دەستیشانی ئاسۆی سیاسەتی نێودەوڵەتی، دەکات.\nسیاسەتی گشتی چین لە ڕوانگەی بنیاتنانی سۆشیالستی بە تایبەتمەندی چینی لە سەردەمی نوێدا، بە پێچەوانەی ئەم بۆچونە کە زۆر بە مەترسیدار دایدەنێت، ئاماژە بۆ ئەوە دەکات کە جیاوازی نێوان شارستانییەکانی بابەتێکی رێژەییە، و شارستانییەکانی جیهان بە شێوەیەکی ڕەها لە گەڵ یەک ناکۆک نین و دژ بە یەکتر نین. بەم پێیە تێکرای ئەو بۆچون و تیۆرییانە کە پشت بە ململانێی شارستانییەکان دەبەستێت، لە بنەمای سیاسەتی گشتی چین، بە بۆچونی هەڵە و مەترسیناک لە سەر دوارۆژی مرۆڤایەتی، دادەنرێت. بە پێی خوێندنەوەی سیاسەتی بنیاتنانی سوشیالستی بە تایبەتمەندی چینی ئەو بەربەست و ئاستەنگانەی کە لە هەلومەرجی ئەمرۆدا دووچاری مرۆڤایەتی بەتایبەتی لە ئاستی نێودەوڵەتیدا، دەبێتەوە، ڕەنگدانەوەی بەردەوامبوونی کارتێکردنی قەیرانی دارایی نێودەوڵەتی، و زیادبوونی توخمی ناسەقامگیری لە گەشەسەندنی ئابوری جیهانی، و زیادبوونی ناهاوسەنگی گەشەسەندن لە ئاستی جیهانیدایە. لە جیاتی بیرکردنەوە لە چارەسەری گونجاو بۆ ئەم دیاردانە، وڵاتە سەرمایەدارەکانی جیهان پەنا دەبەنە بەر خولیا و هەژموونی دەستبەسەراگرتن، و سیاسەتی بەکارهێنانی هێز و دەستێوەردان و وروژاندنی چاوگەکانی بارگرژی و کێشەکان کە نەک چارەکردنی کێشە سەرەکییەکان بە لا رێدا دەبات، بەڵکۆ کێشەی نوێی دیکە لە گەڵ خۆیدا دەهێنێت بە تایبەتی لە بواری ئاسایشی خۆراک و وزە و بەکارهێنانی ئەنترنێت و ... هتد.\nبە پێچەوانەی ئەم سیاسەتەی وڵاتە سەرمایەدارەکان یەکێک لە بنەماکانی سیاسەتی بنیاتنانی سوشیالستی بە تایبەتمەندی چینی، خستنەڕووی چەمکی (بنیاتنانی کۆمەڵگای چارەنووسی هاوبەشی مرۆڤایەتی) یە کە بنەماکەی بریتییە لە دەستنیشانکردنی ئەو چانسانەی لە بەردەم مرۆڤایەتیدا هەیە، و خۆی لە فرە جەمسەری و جیهانگیری ئابوریی جیهانی، و پێشکەوتنی فرە کەلتوری و واڵاکردنی زانیاری کۆمەڵایەتی، و ئەنجامدانی بازدانێکی داهێنەرانە لە شۆڕشی تەکنۆلۆجی لە سەرجەم بوار و ئاستەکاندا، و زیادکردنی هێزی وڵاتە تازەپێگەیشتووەکان، و ئاراستەکردنی تەرازوی هێزە نێودەوڵەتییەکان بەرەو پاراستنی ئاشتی جیهانی، و ئامادەکردنی پێداویستییەکانی پاراستنی سەقامگیری گشتی لە ڕەوشی نێودەوڵەتییدا، دەبینێتەوە.\nچارەنووسی هاوبەشی مرۆڤایەتی بەشێکە لە سیاسەتی جێبەجێکردنی خەونی چین لە بواری مامەڵەکردن بۆ چارەسەرکردنی کێشەکانی کۆمەڵگای مرۆڤایەتی کە بە رێگای کارکردن بۆ یەکسانی و متمانەی هاوبەش و هاریکاری هەمەلایەنە و لە یەکتر فێربوون و بردنەوە و قازانجی هاوبەش لە پەیوەندییە نێودەوڵەتییەکان، بەدی دێت، و ئەمەش پێویستی بە پاراستی ئاشتی جیهانی و چەسپاندنی گەشەپێدانی هاوبەشە.\nنۆزدەهەمین کۆنگرەی حزبی شیوعی چین کە لە 2017 بەسترا لە میانەی ئاماژەکردن بە ناوەڕۆکی بیروبۆچونی سوشیالستی بە تایبەتمەندی چینی لە سەردەمی نوێدا باس لەوە دەکات کە خەونی گەلی چین لە خەونی گەلانی دیکەی جیهان جیاناکرێتەوە، و بەندە بە سەقامگیری هەلومەرج و سیستمی نێودەوڵەتی لە جیهاندا، و پێویستە هەردوو بابەتی ناوخۆیی و نێودەوڵەتی لەم ڕەوشە گشتییەدا لە بەرچاو بگرێت.\nبۆیە ڕاپۆرتەکە جەخت لە سەر رێگای گەشەپێدانی ئاشتیانە، و گرتنەبەری ستراتیجی کرانەوە لە سەر بنەمای سوود و قارانجی هاوبەش، و یەکسانی و عەدالەت و پەیڕەوکردنی چەمکی نوێگەری لە ئاسایشدا دەکاتەوە، بە پشتبەستن بە هاریکای و بەشداری و تەواوکاری وبەردەوامبوون لە گەڵ یەکتردا بە مەبەستی ئایندەیەکی گەشەسەندوو کە کرانەوە و داهێنانی و گشتگیری و قازانجی هاوبەش دابین بکات. ئەم ئاراستەیە پێویستی بە بتەوکردنی پەیوەندی ئاسایی شارستانی و لەیەکتر حاڵیبوون هەیە لە گەڵ ڕچاوکردنی مەسەلە جیاوازەکان، و کارکردن بۆ دامەزراندنی سیستمێکی ئایکۆلۆجی کە بەمەزن ڕاگرتنی سروشت و بانگەشە و کارکردن بۆ گەشەپێدانی سەوز، دابین بکات.\nیەکێک لەو ئەرکانەی کە نۆزدەهەمین کۆنگرەی حزبی شیوعی چین دەستنیشانی کردبوو، کارکردنە بۆ بەروپێشبردنی بنیاتنانی کۆمەڵگای چارەنووسی هاوبەشی مرۆڤایەتی کە لەم رێگایەوە دەتوانرێت بەشداری مەزن بۆ مرۆڤایەتی، پێشکەش بکرێت.\nلەم ڕوانگەیەوە ڕاپۆرتی کۆنگرە ئاماژە بۆ ئەوە دەکات کە چین ئاڵای (ئاشتی و هاریکاری و بردنەوەی هاوبەش) بەرز هەڵدەگرێت، و پەیڕەوی ئامانجەکانی سیاسەتی دیبلوماسی دەکات کە لە سەر بنەمای پاراستنی ئاشتی جیهانی و پشتگیری گەشەپێدانی هاوبەش، و چەسپاندنی دۆستایەتی و هاوکاری لە گەڵ سەرجەم وڵاتانی جیهاندایە لە سەر بنەمای پێنج پرنسیپی بەیەکەوە ژیانی ئاشتیانە و برەودان بە پرۆسەی بنیاتنانی پەیوەندی نێودەوڵەتی بە رێنمایی تەرزی نوێ کە پشت ببەستێت بە رێزگرتنی بەرامبەر، و بەویژدان مامەڵەکردن و عەدالەت و هاریکاری و قازانجی هاوبەش.\nڕاپۆرتی نۆزدەهەمین کۆنگرەی حزب شیوعی چین لە بواری گۆڕانکارییە نوێکانی ڕەوشی نێودەوڵەتی، و ئاسۆی ئاراستەی پەرەسەندنەکان کۆمەڵێک خاڵی هەستیار و گرنگی خستۆتە ڕوو کە دەکرێت لەم خاڵانەی خوارەوە کورتی بکەینەوە:\n1ـ جیهان بە قۆناغی گەشەپێدانی خێرا و کۆڕانکاری بەردەوام و گەورەدا دەڕوات، و تا ئێستا ئاشتی جیهانی و گەشەپێدان بابەتی سەرەکی ئەم سەردەمەن، و فرە جەمسەری جیهانی و جیهانگیری ئابوری و شۆڕشی زانیاری و فرە کەلتوری پەرەدەسێنێت، و گۆڕانکاری لە سیستمی حەوکەمەی جیهانی و سیستمی نێودەوڵەتی بە خێرایی ڕوو دەدەن، و کاری پەیوەندی و پشتبەستن بە بەرامبەر نێوان سەرجەم دەوڵەتاندا قوڵتر دەبێتەوە، و تەرازوی هێزی نێودەوڵەتی بەرەو هاوسەنگی تر و بۆ بەرژەوەندی گەشەپێدانی ئاشتیانە دەچێت، بەلام هاوکات لە گەڵ ئەم ڕەوشەدا مرۆڤایەتی دووچاری بەربەست و ئاستەنگی هاوبەش دەبێتەوە وەک گرفتەکانی ناسەقامگیری و بێ متمانەیی لە جیهان، و زیادبوونی دیاردەی بەردەوام "دەوڵمەند، دەوڵەمەند تر دەبێت، و هەژار، هەژار تر دەبێت"، و بەردەوامبوونی بارگرژییە هەرێمایەتییەکان، و زیادبوونی هەڕشەی ئەمنی نوێ وەک تیرۆر و ئاسیشی سیبرانی، و نەخوشییە مەترسیدارەکان و گۆڕانکاری ژینگە و کەشوهەوا.\n2ـ جیهانی ئەمڕو پڕە لە هیوا و ئاستەنگ و بەربەست لە یەک کاتدا، و ناکرێ ئاڵۆزی واقیع وامان لێ بکات کە خەونەکانمان لە پێناوی بەها و نەریتی بەرز و باڵا، فەرامۆش کەین و وازی لێبهێنین. هەڵبەتە هیچ دەوڵەتێک بە تەنها ناتوانێ ڕووبەڕووی ئەو ئاستەنگانەی کە بەبەرستە لە بەردەم مرۆڤایەتی، ببێتەوە، و لە هامان کاتدا ناکرێ هیچ دەوڵەتێک لە ڕووبەڕووبوونەوەیدا پاشگەز ببێتەوە و خۆی بە دوورگەیەکی داپچراو لە جیهان دابنێت.\n3ـ بە پشتبەستن بەو هەڵسەنگاندنەی خاڵانی سەرەوە جین بانگەوازی خۆی ئاراستەی سەرجەم گەلانی جیهان دەکات کە تواناکانیان بۆ بنیاتنانی کۆمەڵگای چارەنووسی هاوبەشی مرۆڤایەتی یەکخەن، و کار بۆ بنیاتنانی جیهانێکی پاک و خاوێن و جوان بکەن کە تیایدا ئاشتی بەردەوام و ئاسایشی گشتی و خۆشگوزەرانی هاوبەش و کرانەوە و یەکتر قەبوڵکردن مسۆگەر بێت.\nلەم ڕوانگەیەوە چین داوا لە کۆمەڵگای نێودەوڵەتی دەکات کە پەیوەندییەکانی لە سەر بنەمای رێزگرتنی بەرامبەر، و گفتوگۆی هاوسەنگ، و دوور کەوتنەوە لە عەقلیەتی شەڕی سارد و سیاسەتی بەکارهێنانی هیز بێت، و رێگای نوێ لە بەردەوامبوونی پەیوەندی نێوان دەوڵەتاندا بگرێتە بەر کە پشت بە "گفتوگۆ نەک ڕووبەڕووبونەوە، و شەراکەت نەک تەرفگیری" ببەستێت. هەڵبەتە لەم ڕێگایەوە چارەسەری ناکۆکییەکان و نەهێشتنی جیاوازییەکان بە دانوستان دەکرێت، و کار بۆ نەخشەکێشانی گشتگیر بۆ ڕووبەڕووبوونەوەی مەترسییە کۆن و نوێکانی ئاسایش نێودەوڵەتی و دژایەتیکردنی تیرۆر بە هەموو شێوازەکانی دەکرێت. ئەم ئاراستەیە پێویستی بە یکگرتووی کۆمەڵگای نێودەوڵەتی لە کاتی قەیرانەکاندا هەیە، کە ئەمەش دەبێتە مایەی ئاسانکاری بازرگانی و وەبەرهێنان و بەروپێشبردنی جیهانگیری بە ئاراستەیەکی کراوە و فراوان تر و هاوسەنگ تر، کە قازانج و خێری گشتی هەبێت.\nلە هەمان کاتدا بنەمای ئەم ئاراستەیە پێویستی بە رێزگرتنی فرەبوونی شارستانییەکانی جیهان و بەیەکەوە ژیانیان، و دوور کەوتنەوە لە پێکدادان و خۆبەزلزانین، هەیە.\nبەشی تەواوکەری ئەم چەمکە گرنگی دانە بە پاراستنی ژینگە و هاریکاری کۆمەڵگای مرۆڤایەتییە لە پێناوی پاراستنی ژیانی مرۆڤ لە سەر گۆی زەوی.\n4ـ سیاسەتی دەرەکی چین پشت بە سەقامگیرکردنی ئاشتی و رێزگرتن لە مافی گەلانی جیهان لە هەڵبژاردنی رێگای ئارەزومەندانەی خۆیان بۆ گەشەپێدان و پاراستنی عەدالەتی نێودەوڵەتی، و دژایەتیکردنی سەپاندنی ئیرادەی هەر دەوڵەتێک لە سەر ئەوەی دیکەدا، و دەستێوەردانی لە کاروباری ناوخۆیی و بەکارهێنانی هێز بۆ چەوساندنەوەی لایەنی لاواز و بێ هێز، دەبەستێت. لە هەمان کاتدا چین بیر لە گەشەپێدانی خۆی لە سەر حسابی دەوڵەتانی دیکە ناکاتەوە، و لە ماف و پەرژەوەندییە ڕەواکانی خۆی خۆش نابێت، و سیاسەتی بەرگری نیشتمانی پەیڕەو دەکات، و نابێتە مایەی هەڕشە بۆ هیچ دەوڵەتێک.\n5ـ وڵاتی چین بەرژەوەندی لەگەڵ وڵاتانی دیکەی جیهان هەیە، بۆیە کار بۆ شەراکەتی نێودەوڵەتی دەکات، و هەماهەنگی و هاریکاری لە گەڵ وڵاتە زلهێزەکان لە سەر بنەمای سەقامگیری گشتی و گەشەپێدانی هاوسەنگ دەکات. بەهەمان شێوەیە لەگەڵ وڵاتانی دراوسێدا کار بۆ قوڵکردنەوەی پەیوەندییەکان لە سەر بنەمای ناسیاوی و ڕاستگۆیی، و سوودی هاوبەش، و یەکتر قەبوڵکردن دەکات، بەو پێیەی "دراوسێکان دۆست و شەریکن". سەبارەت بە وڵاتە تازەپێگەیشتووەکان وڵاتی چین لەسەر بنەمای دڵسۆزی و ڕاستگۆیی و ڕوونی ،چەخت لە سەر بەهێزکردنی هاریکاری و هاوکاری لە گەڵیان دەکاتەوە.\nبە گشتی دەتوتانین بلێن کە چەمکی کۆمەڵگای چارەنووسی هاوبەشی مرۆڤایەتی بەشێکە لە پەرەسەندنی سیاسەتی چاکسازی و کرانەوە کە لە کۆتایی حەفتاکانی سەدەی ڕابووردوو لە چین دەستی پێکرد، و ئێستا بنەمایەکە بۆ کرانەوە بەرامبەر جیهان و هاندەرە بۆ دەستپێشخەری لە هاریکاری نێودەوڵەتی کە یەکێک لە نموونەکانی "دەستپێشخەری پشتین و رێگایە"، جگە لە بوارەکانی دیکەی کارکردن بۆ هەماهەنگی کردن لە داڕشتنی ئەو سیاسەتانەی کە دەبێتە مایەی نزیکبوونەوە و کاری هاوبەش لە ئاستی هەرێمایەتی و نێودەوڵەتیدا لە بواری ڕووبەڕووبوونەوەی ئەو ئاستەنگانەی دووچاری مرۆڤایەتی لە بواری ئاشتی جیهانی و لە بواری گەشەپێدان بەتایەتی نێوان باکور و باشور، دەبێتەوە.\nکرۆکی چەمکی گۆمەڵکای چارەنووسی هاوبەشی مرۆڤایەتی لەوەدا بەرجەستە دەبێت کە چارەنووسی جیهان مولکی سەرجەم گەلانە، و دووارۆژی مرۆڤایەتی خودی ئەو گەلانە دەستنیشانی دەکەن، و گەلی چین ئامادەیە کە کار لە گەڵ سەرجەم گەڵانی جیهان بۆ پێشخستنی ڕێڕەوی بنیاتنانی کۆمەڵگای چارەنووسی هاوبەشی مرۆڤایەتی و درووستکردنی دوارۆژێکی جوان بۆی، بکات.\n2 دور بون لەجەمسەرگیریی رێگای پاراستنی کوردستانی باشورە\n3 لەنێوان بۆرژوای نیشتمانی‌و بۆرژوای تاڵانکەر\n4 لەجوغزی سەربەخۆییدا، چەپبون‌و ئەرکە هەنوکەییەکان\n5 خۆپیشاندانەکانی ٢٥ی ئۆکتۆبەری عێراق‌و ئەگەرە جۆراجۆرەکان\n6 ئەزمونی بنیاتنانی سوشیالیستی بەتایبەتمەندی چینی\n7 لەجوغزی سەربەخوییدا بۆچی ڕەوشی کەرکوک ئاسایی ناکرێتەوە؟!\n8 لەجوغزی سەربەخۆییدا\n9 لەجوغزی سەربەخۆییدا... شاڵاوی ڕاگواستن‌و تەعریب تا کەی؟\n10 سیاسەتی گۆڕانکاریی دیموگرافی تا کەی بەردەوام دەبێت؟\n11 هەڵوێست لەشوناس‌و مەسەلەی نەتەوایەتی.. لەنێوان چین‌و حزبە سیاسییەکانی وڵاتانی عەرەبدا


رووژنامه‌نويس و وه‌رپرسيارێتی كومه‌ڵايه‌تی\nگرينگی وه‌رپرسيارێتی كومه‌ڵايه‌تی وه بوونه‌ی سروشت كار ئه‌و ماڵپه‌ڕه‌يل په‌يوه‌نديه ده‌ركه‌فيد ك كار له‌بان ئه‌وه ئه‌كا رووژنامه‌نويس و مه‌ردم بخاده يه‌ك خانه له‌ڕی لاپه‌ڕه‌يگ سه‌ره‌كی ك له‌تی هوير وڕا و زانياری بيه‌نه يه‌كتری وه‌بی چه‌وديری، هه‌ر له‌وه‌ر ئه‌وه‌يش بايه‌سه مقه‌يه‌ت جواودانه‌وه‌ی گورج بويد و ره‌خنه‌و شكايه‌تيش له مه‌ردم و لايه‌نگره‌يل كار رووژنامه‌نويسی وه‌ربگريد، چوينكه هه‌ڵويست راسه‌وخۆ ديريد ئه‌را رووژنامه‌نويس له‌لايه‌ن مه‌ردم و بايه‌سه له‌بان رووژنامه‌نويس وه نه‌رمی مامڵه بكا وه‌ل مه‌ردمه‌گه‌ی.\nوه‌ل ئه‌وه‌يشا بايه‌سه له‌بان رووژنامه‌نويس ره‌خنه‌ی هه‌واڵ و ئه‌و باوه‌ته‌يله له‌يه‌ك جياوه بكا ك قسه له‌تی ئه‌كريه‌يد، چوينكه ئه‌يه له‌بان هساو ريڕه‌وه كاره‌گه‌يه جوور رووژنامه‌نويس و جوور ئه‌و ئازادی خوديه ك ديريده‌ی، چوينگه ئه‌و مه‌ردمه ك چه‌وی ئه‌كه‌فيده ئه‌و باوه‌ت و هوير وڕا و زانياريه‌يله جياوازی ناكا له‌ناونی سروشت ئازادی شه‌خسی و سروشت كار رووژنامه‌نويسی.\nخاستريش ئه‌وه‌سه ك رووژنامه‌نويس ناوجيوانيگ بوود له‌ناونی رای گشتی و رای خوه‌ی جوور رووژنامه‌نويسيگ له‌ی مه‌سه‌له‌ی ئه‌و هوير و ڕا و باوه‌ته‌يله ك ئه‌خاده‌ی وه‌رده‌س مه‌ردم و خوازيار به‌شداريكردن مه‌ردمه له‌تی، ئه‌ويش ئه‌را ئه‌وه‌ك ئی كاره دويريه‌و ئه‌خا له كاردانه‌وه‌يل لايه‌نگری و ناڕه‌زايه‌تی و له‌هه‌مان وه‌خت مقه‌يه‌تی له پيشه‌گه‌ی خوه‌يشی ئه‌كا، چوينكه ديد گشتی رووژنامه‌نويس بايه‌سه بيلايه‌ن بوود نه‌ك لايه‌نگری ئی لايه‌ن و ئه‌و لايه‌ن.\nعه‌لی ئه‌حمه‌د هاشمی


رۆژنامه‌ی ته‌له‌گراف: كۆرۆنا زیانێكی زۆر له ئابوری ئیمارات ده‌دات – wazho.net\nرۆژنامه‌ی ته‌له‌گراف: كۆرۆنا زیانێكی زۆر له ئابوری ئیمارات ده‌دات\nحوزه‌یران 28, 2020\t1353135 جار خوێندراوەتەوە\nخاوه‌نكار، كارگوزار، كارمه‌ندانی كۆمپانیا و شوێنه‌كانی دیكه‌ی بازرگانی به ره‌گه‌ز به‌ریتانی له ئیمارات به‌هۆی بڵاوبونه‌وه‌ی ڤایرۆسی كۆرۆنا كاره‌كانیان له‌ده‌ستداوه و ئێستاش ئه‌وه‌ی له ژێر ده‌ستیانه ده‌یفرۆشن و ده‌گه‌ڕێنه‌وه وڵاته‌كه‌یان.\nبه‌پێی هه‌واڵێكی رۆژنامه‌ی ته‌له‌گراف، ئابوریی ئیمارات به‌هۆی بڵاوبونه‌وه‌ی ڤایرۆسی كۆرۆنا زیانێكی زۆری به‌ركه‌وتوه و پێشبینی ده‌كرێت ئه‌گه‌ر دوباره ده‌ست به رێكخستنه‌وه‌ی خۆیشی بكات ئه‌وا پێویستی به چه‌ندین ساڵه تا ده‌كه‌وێته‌وه سه‌ر رێچكه‌ی خۆی.\nبه‌پێی ئه‌و لێكۆڵینه‌وه‌یه‌ی له زانكۆی ئۆكسفۆرد ئه‌نجامدراوه، پێشبینی ده‌كرێت نزیكه‌ی 900 هه‌زار كه‌س له ئیمارات كاره‌كانیان له‌ده‌ستبده‌ن له‌كاتێكدا ژماره‌ی دانیشتوانی ئه‌و وڵاته نۆ ملیۆن كه‌سه. هاوكات هه‌ڵسه‌نگاندنی ئه‌وه‌شكراوه به‌ریتانییه‌كانی دانیشتوی ئه‌و وڵاته خراپترین كاریگه‌رییان بكه‌وێته‌سه‌ر.\nئه‌و كه‌سانه‌ی خاوه‌نی ره‌گه‌زنامه‌ی وڵاتانی دیكه‌ن و له دوبه‌ی ده‌ژین، به‌هۆی رێكاره‌كانی رێگری له ڤایرۆسی كۆرۆنا كاره‌كانی خۆیان له‌ده‌ستداوه و به‌و هۆیه‌وه ئۆتۆمبێل و هه‌موو ئه‌و شتانه‌ی هه‌یانه، ده‌یانفرۆشن.\nله نێو ئه‌وانه‌ش ئه‌و به‌ریتانیانه هه‌ن، كه پێش كۆتاییهاتنی ماوه‌ی ڤیزه‌كانیان هه‌وڵده‌ده‌ن ماڵ و سامانه‌كانیان بفرۆشن و ئه‌و وڵاته جێبهێڵن.\nسێلین دیكسۆن كه به‌ره‌گه‌ز به‌ریتانییه و ماوه‌ی 11 ساڵه له ئیمارات ده‌ژی و كاری فرۆشتنی جلوبه‌رگ ده‌كات، له‌لێدوانێكیدا بۆ ئه‌و رۆژنامه‌یه وتویه‌تی “چه‌ند هه‌فته‌یه‌ك پێش ئێستا كاره‌كه‌م له‌ده‌ستداوه و ئێستاش به‌و پاره‌یه‌ی پێشتر كۆمكردوه‌ته‌وه، ژیان به‌سه‌رده‌به‌م”.\nهه‌روه‌ك ئاماژه‌ی به‌وه‌كردوه، چه‌ند هه‌فته‌یه‌كی دیكه ماوه‌ی ڤیزه‌كه‌ی به‌سه‌رده‌چێت و ئه‌گه‌ر كارێكی نوێی به‌ده‌ستنه‌كه‌وێت ئه‌وا مۆڵه‌تی مانه‌وه‌ی له‌و وڵاته نوێ ناكاته‌وه.\nPrevious وه‌زاره‌تی پێشمه‌رگه: ئه‌ركى ئێمه نییه لێكۆڵینه‌وه له‌سه‌ر بۆردومانه‌كه‌ی كونه‌ماسی بكه‌ین\nNext به‌رشه‌لۆنه دڵنیایه له‌وه‌ى ده‌توانێت گواردیۆلا بگه‌ڕێنێته‌وه


(ڕەوانەکراوە لە زینده بە گۆڕەوە)\nکتێبی زینده به گۆڕ، نووسینی خاتوو مریەمی قازییه که له ڕێبەندانی ساڵی ٢٠٠٠دا چاپ و بڵاو بۆتەوە.\nچیرۆکی زینده به گۆڕی خاتوو مریەمی قازی له وەڵامی ئەم پرسیاره ناماقوڵه دەگەڕێ (دەتەوێ چەند جاری دیکه بمری ...؟!) دەڵێم (ناماقوڵ). مەبەستم له زاراوه ئەدەبییەکەیه، چونکه وەڵامی پرسیارەکه پێشوەخته زانراوەو، بەلای کەمیشەوه ئێمەی مرۆڤ دەزانین نەک هەر هەموو مرۆڤێک، بگره هەموو گیانلەبەرێکیش تەنها یەک مردنی له پێشەو، هیچ کەسێک بۆی نییه ئەو ئەزموونه کارەساتئامێزه دووباره یا چەند باره بکاتەوه، مەگەر ئەو مردنه مەجازییەی که لەم پەنده کوردییەدا هاتووەو دەڵێ:\nبەڵام خاتوو مریەمی قازی لەم چیرۆکی زینده به گۆڕەیدا باس له کارەسات و تراژیدیای ڕاست و مەجازیی میللەتێک دەکا، که له ڕووداوی مەرگباری قوربانییەکانی ئەنفال و بەکۆ مردنیان له سەحرای عەرعەرو، له کیمیابارانی هەزاران خەڵکی بێ گوناهی هەڵەبجەی شەهیدو، له لێقەوماوانی کۆڕەوه ٣ میلۆنییەکەی بەهاری ١٩٩١ەوە ڕووه ڕاستەقینەکەی وەردەگرێ.\nکتێبی زینده به گۆڕ (دیاری خاتوو مریەمی قازی به کاروان دوورئەندیش)\nوت‌وێژی کاروان دوورئەندیش له‌گه‌ڵ مریەمی قازی (٢٠١٣/٧/٣)\nوەرگیراو لە «https://ckb.wikipedia.org/w/index.php?title=زیندەبەگۆڕ_(کتێب)&oldid=809779»\nدواجار لە ١٩:٤٧ی ١٤ی تەممووزی ٢٠٢١ دەستکاری کراوە


خزمەتگوزارییەکی کۆنی گووگڵە،بەڵام پێشتر بۆ شارە کوردییەکان پیشانی نەئەدا استا زیاد كراوه - Yeane.Org ماڵپەری یانی\nبچۆ بۆ گووگڵ بنووسە Sulaymaniyah weather\nدەبینی لە خوارەوە کەشوهەوای سلێمانیت پیشان ئەدات.\nبۆ شاری هەولێر بنووسە Irbil.\nئەمە خزمەتگوزارییەکی کۆنی گووگڵە، بەڵام پێشتر بۆ شارە کوردییەکان پیشانی نەئەدا.\nبچۆ بۆ گووگڵ بنووسە السليمانية الطقس دەبینی لە خوارەوە کەشوهەوای سلێمانیت پیشان ئەدات. بۆ شاری هەولێر بنووسە أربيل.


ئه‌و سه‌رچاوانه كامانه‌ن كه ئازار و ژانی خانمی دووگیان كه‌م ده‌كاته‌وه ؟\nبه‌گشتی ژانی مناڵ بوون به ئازارێكی قوورس و توند ناسراوه ، هه‌موو خانمانی دووگیان له ڕۆژی مناڵ بوونه‌كه‌یان ده‌ترسن و سڵی لێده‌كه‌نه‌وه ، دیاره گوێ بیستی ئه‌و ژان و ئازاره تونده بوون كه دووچاری ده‌بنه‌وه ،بۆیه پێویسته خانمانی دووگیان له‌كاتی ژان و ئازاری مناڵ بوونیاندا زۆر ئاگاداری خۆیان بن ، باشتر وایه ڕاسته‌خۆ سه‌ردانی نه‌خۆشخانه بكه‌ن بۆ ئه‌وه‌ی یارمه‌تی بدرێت ده‌رمانێكی ئازار شكێنی پێ بدرێت تا ئازاره‌كه‌ی سووك بێت و هه‌ست به ئاسووده‌ی و خاووبوونه‌وه‌ی جه‌سته‌ی بكات .\nله‌گه‌ڵ ئه‌وه‌شدا پێویسته ڕاسته‌خۆ له كاتی ژان گرتنه‌كه‌دا ئاوی زۆر بدرێت به خانمی دووگیان چ له ڕێگه‌ی خواردنه‌وه بێت یان له ڕێگه‌ی هه‌ڵواسینه‌وه ، چونكه ئاو ڕاسته‌خۆ به‌شداری خاووبوونه‌وه‌ی ئازار و ژانه‌كه‌ی ده‌كات كه ئاسووده‌یی لێ زه‌وت كردووه ، له‌م كاته‌دا به‌رده‌وام پله‌ی گه‌رمی له‌شی خانمی دووگیان ده‌گۆڕێت ، به‌ڵام ئه‌و ئاوه‌ی وه‌ری ده‌گرێت ده‌توانێت له (37.5) پله‌دا پله‌ی گه‌رمی جه‌سته‌ی ڕابگرێت .\nئه‌و ڕه‌فتارانه چین كه پێویسته بۆ كه‌م كردنه‌وه‌ی ئازارو ته‌نگه‌نه‌فه‌سی خانمی دووگیان ئه‌نجام بدرێت:\n*باشتروایه ئاوێته‌ی ئۆكسجین و گازی ئۆكسیدی نیترۆز بدرێت به خانمی دووگیان ، چونكه ته‌نگه‌نه‌فه‌سییه‌كه‌ی ناهێڵێت و ئازاره‌كه‌ی كه‌م ده‌كاته‌وه و دووری ده‌خاته‌وه له هه‌ناسه هه‌ڵكێشانی قوورس ، باشتروایه (15-20) خوله‌ك ئه‌و گازه وه‌ربگرێت ، چونكه زۆر وه‌رگرتنی هه‌ست به گێژی و ته‌مه‌ڵی ده‌كات .\n*ئه‌گه‌ر هه‌ر ئازاره‌كه‌ی كه‌م نه‌بویه‌وه پێویسته له‌م كاته‌دا ده‌رزی ئازار شكێنی بۆ بكرێت كه دوای (20) خوله‌ك كاریگه‌ری ده‌بێت و بۆ ماوه‌ی (4) كاتژمێر كاری خۆی ده‌كات و ئازاره‌كه كه‌م ده‌كاته‌وه .\n*ده‌رزی (الابیدیورال) یه‌كێكه له‌و ده‌رزییانه‌ی كه ده‌درێت له پشتی خانمی دووگیان له هه‌مان كاتدا بێهۆشكه‌ره و ئازاری توند ناهێڵێت وه‌ك یارمه‌تیده‌رێك كار ده‌كات ، چونكه مادده‌ی سڕكه‌ری تێدایه كه هه‌موو به‌شی خواره‌وه‌ی سڕ ده‌كات و هیچ هه‌ست به ئازار ناكات و به‌ته‌واوی ئه‌و ده‌رزییه كاری خۆی ده‌كات .\nسه‌رچاوه : لیوم السابع\n1668 جار خوێندراوه‌ته‌وه\n9/9/2017 2:42:55 PM


راهێنه‌رى هه‌ڵبژارده‌ى لاوانى عێراق به‌رگریكاره كورده‌كه‌ى خولى ئینگلیزى ده‌كاته ئامانج · Kurdsport\nدەستپێک/هەواڵ/راهێنه‌رى هه‌ڵبژارده‌ى لاوانى عێراق به‌رگریكاره كورده‌كه‌ى خولى ئینگلیزى ده‌كاته ئامانج\nراهێنه‌رى هه‌ڵبژارده‌ى تۆپى پێى لاوانى عێراق چاوى بڕیوه‌ته تواناكانى به‌رگریكارێكى لاوى به‌ڕه‌چه‌ڵه‌ك عێراقى كه له‌تیپى لاوانى ژێر ته‌مه‌ن 18 ساڵى یانه‌ى كریستاڵ پاڵاس یارى ده‌كات و بۆ به‌هێزكردنى تیپه‌كه‌ى كردوویه‌تییه ئامانج.\nقه‌حتان جه‌سیر-ى راهێنه‌رى هه‌ڵبژارده‌ى تۆپى پێى لاوانى عێراق راهێنه‌رى هه‌ڵبژارده‌ى تۆپى پێى لاوانى عێراق ناوى كاردۆ سدیق-ى ته‌مه‌ن 18 ساڵ و به‌رگریكارى لاوى كوردى تیپى لاوانى ژێر ته‌مه‌ن 18 ساڵى یانه‌ى كریستاڵ پاڵاس-ى ئینگلیزى خسته لیستى ئه‌و یاریزانانه‌ى كه بۆ هه‌ڵبژارده‌كه داواى كردوون.\nبه‌پێى میدیاكانى وه‌رزشى عێراقى، كاردۆ سدیق یاریزانى دڵى به‌رگرییه و له‌پێشوودا بۆ چه‌ند تیمێكى تر یاری كردووه، له‌وانه تیپى تازه‌پێگه‌یشتووانى یانه‌ى كوینز پارك رێنجه‌رز-ى ئینگلیزى و به‌ر له 28 ساڵ خانه‌واده‌كه‌یان كه خه‌ڵكى شارى سلێمانى-ن، شارى به‌غدا-یان به‌جێهێشتووه و روویان له‌ئه‌وروپا كردووه.\nشایه‌نى باسه كاردۆ كامه‌ران سدیق شاوه‌یس كه به (كاردۆ سدیق) ناسراوه، رۆژى 21-9-2002 له‌به‌ریتانیا له‌دایكبووه و باڵاى 193 سانتیمه‌تره و كێشى 72 كیلۆگرامه و رۆژى 1-11-2019 بۆندى له‌گه‌ڵ یانه‌ى كریستاڵ پاڵاس واژووكردووه و بۆنده‌كه‌ى رۆژى 30-6-2021 ته‌واوده‌بێت و له‌دوو وه‌رزى رابردوودا 2018-2019 و 2019-2020 له‌گه‌ڵ تیپه‌كانى تازه‌پێگه‌یشتووان و لاوانى یانه‌كه‌دا توانیویه‌تى 24 یاری فه‌رمیی ئه‌نجام بدات و 2 گۆڵیش تۆماربكات.


زه‌وییه كشتوكاڵیه‌كانی خانه‌قین بێناز كه‌وتوون - Kirkuknow\nزه‌وییه كشتوكاڵیه‌كانی خانه‌قین بێناز كه‌وتوون\nدیاله، 2018، زه‌وییه كشتوكاڵییه‌كانی گوندی مه‌ردان به‌بێ خزمه‌ت ماونه‌ته‌وه فۆتۆ: هاوڕێ ئازاد\nروبه‌رێكی به‌رفراوان له زه‌وییه كشتوكاڵیه‌كانی خانه‌قین به‌بێ به‌رهه‌م و خزمه‌ت ماونه‌ته‌وه، ئه‌وه‌ش به دوو هۆكار، به‌شێكیان په‌یوه‌سته به ئاواره‌بونی جوتیاران دوای زیادبونی روداوه ئه‌منییه‌كان و كێشه‌یه‌كی تری سه‌ره‌كیش ململانێی خاوه‌ندارێتی ناوچه‌كه‌یه، كه مێژویه‌كی دورودرێژی هه‌یه و سه‌ریهه‌ڵداوه‌ته‌وه.\nروداوه‌كان ئه‌منییه‌كان، له نێویاندا هێرشی چه‌كداری و بۆمبی چێنراو، له هه‌فته‌ی رابردوودا بۆته هۆكاری چۆڵبونی چه‌ندین گوند، سه‌رباری به‌رده‌وامی ئۆپه‌راسیۆنه سه‌ربازییه‌كان و هه‌بونی چه‌ندین هێز له‌و سنوره‌دا.\nدوایین روداو شه‌وی رابردوو 24ی كانونی دووه‌مبوو له گوندی چوده له خۆرئاوای خانه‌قین، دوای ده‌ستڕێژ له خاڵێكی سه‌ربازی پۆلیسی فریاكه‌وتن، پێكدادان رویداوه و دواتر كۆتایی به بارگرژییه‌كه هات، به‌وته‌ی سه‌رچاوه‌یه‌كی ئه‌منی بۆ (كه‌ركوك ناو).\nبژێوی ژیانم لەسەر زەوی كشتوكاڵی و كاری جوتیاری بوو\nسالار هەمەوەندی، جوتیارێكی ئاواره‌ی گوندی مەردانه له خانه‌قین، به‌هۆی مه‌ترسی ئه‌منییه‌وه وه‌كو خۆی ده‌ڵێت چه‌ندین مانگه زێدی خۆی جێهێشتووه، به (كه‌ركوك ناو)ی وت “بژێوی ژیانم لەسەر زەوی كشتوكاڵی و كاری جوتیاری بوو، بەڵام پاش كوشتنی ژمارەیەك كەس لە گوندەكەمان و هەروەها تەقینەوە و بۆمبی چێنراو ته‌واوی دانیشتوانی مەردان ئاواره‌بون”.\nبه‌وته‌ی ئه‌و هاوڵاتییه، دوای ئاواره‌بون و به‌هۆی نه‌بونی خزمه‌ته‌وه، ته‌واوی به‌رهه‌می زه‌ویه كشتوكاڵییه‌كانیان له‌ناوچون.\nبه‌پێی به‌دواداچونه‌كانی (كه‌ركوك ناو)، له سنوری خانه‌قین، دوو گوند به ته‌واوی چۆڵبون له نێویاندا مه‌ردان، یه‌كێكی دیكه‌ش زیاتر له نیوه‌ی دانیشتوانه‌كه‌ی به‌هۆی روداوی ئه‌منیه‌وه رۆیشتون.\nرزگار فه‌رمان، سه‌رۆكی هۆزی هه‌مه‌وه‌ند له خانه‌قین یه‌كێكه له زیانلێكه‌وتوانی روداوه ئه‌منییه‌كان له‌و سنوره‌دا و به (كه‌ركوك ناو)ی وت “ته‌نیا بنەماڵەكەی خۆم سێ قوربانیمان هه‌یه، برایه‌كه‌م و هاوسه‌ره‌كه‌ی له‌گه‌ڵ كوڕێكی مامم له گوندی مه‌ردان شه‌هید بون”.\nدیاله، 2018، گوندی مه‌ردان كه به‌هۆی روداوه ئه‌منیه‌كانه‌وه به‌ته‌واوی چۆڵبون فۆتۆ: هاوڕێ ئازاد\nزۆربه‌ی ئه‌و كه‌سانه‌ی له گونده‌كانی خانه‌قینه‌وه ئاواره‌بون، جوتیار بون و له ئێستادا دوور له زێدی خۆیان بێكارن، بۆیه سه‌رۆكی هۆزی هه‌مه‌وه‌ند به‌پێویستیزانی تا زووه هه‌وڵی پاراستنیان بدرێت، بۆ ئه‌وه‌ی خه‌ڵك بگه‌ڕێنه‌وه.\nگوندی مه‌ردان، به‌دوری 13كم ده‌كه‌وێته خۆرئاوای خانه‌قین له نزیك روباری ئه‌ڵوه‌ن، چه‌ندین روداوه‌ی ئه‌منی له یه‌ك ساڵی رابردودا تێدا تۆماركراوه.\nبه‌وته‌ی رزگار فه‌رمان، كێشه‌كانی ئه‌و سنوره ته‌نیا ئه‌منی نیه و ماوه‌ی ساڵێكه، كێشه‌ی خاوه‌ندارێتی زه‌وییه كشتوكاڵییه‌كانیش سه‌ریهه‌ڵداوه‌ته‌وه، هاوڵاتیانی عه‌ره‌ب به‌پاساوی ئه‌وه‌ی گرێبه‌ستیان هه‌یه، داوا ده‌كه‌ن له سنوره‌كه‌دا ده‌ستبكه‌نه‌وه به كشتوكاڵ، به‌ڵام “گوندنشینەكان و جوتیاران زەوییەكانیان ڕادەستی عەرەبە هاوردەكان نەكرد”.\nسه‌دان دۆنم زه‌وی كشتوكاڵی و نیشته‌جێبون له سنوری خانه‌قین، كه‌ركوك و ناوچه‌كانی تری جێناكۆك، به‌وته‌ی لێپرسراوان و هاوڵاتیانی كورد، له سه‌رده‌می ده‌سه‌ڵاتدارێتی به‌عس له‌وان وه‌رگیراوه‌ته‌وه و دراوه‌ته به‌و هاوڵاتییه عه‌ره‌بانه‌ی له ناوچه‌كانی دیكه‌وه ره‌وانه‌ی شاره‌كه كراون.\nله دوای روداوەكانی 16ی ئۆكتۆبەره‌وه ژمارەیەك جوتیاری عەرەب داوای زەوییە كشتوكاڵییەكان دەكەن\nله دوای روخانی رژێمی به‌عس له 2003، زۆربه‌ی خێزانه كورده راگوێزراوه‌كان گه‌ڕێندرانه‌وه بۆ ناوچه‌كانی خۆیان و عه‌ره‌بی هاورده‌ش ره‌وانه‌ی ناوچه‌كانی پێشتریان كرانه‌وه، دوای ئه‌وه‌ی هه‌ردولا به‌پاره و زه‌وی قه‌ره‌بووكرانه‌وه.\nسەمیر محه‌مەد، سه‌رۆكی سەرۆكی ئەنجومەنی قەزای خانەقین به (كه‌ركوك ناو)ی وت “له دوای روداوەكانی 16ی ئۆكتۆبەره‌وه ژمارەیەك جوتیاری عەرەب ناوبەناو دێن بۆ گوندەكان و داوا زەوییە كشتوكاڵییەكان دەكەن كە دوای 2003 جێیانهێشت به‌ڵام تائێستا گرێبه‌سته‌كانیان به‌ناوی ئه‌وانه‌وه‌یه”.\nسه‌رۆكی ئه‌نجومه‌نی قه‌زاكه، لێپرسراوانی تۆمه‌تباركرد به‌وه‌ی هه‌وڵی جدییان نه‌داوه بۆ چاره‌سه‌ری كۆتایی كێشه‌ی زه‌ویه كشتوكاڵیه‌كان، ئاماژه‌ی به كۆبونه‌وه‌یه‌كی ئه‌نجومه‌نه‌كه‌یشی كرد له تشرینی یه‌كه‌می ساڵی رابردودا، كه تێیدا داوایه‌ك نێردراوه بۆ ئه‌نجومه‌نی پارێزگای دیاله بۆ نوێكردنه‌وه‌ی گرێبه‌سته كشتوكاڵیه‌كان بۆ جوتیارانی كورد.\n“له دوای ساڵی 1976وه و بۆ گۆڕینی دیموگرافیای خانه‌قین گرێبه‌ستی زه‌ویه كشتوكاڵیه‌كانی كورد بۆ هاوڵاتیانی عه‌ره‌ب كراوه” سه‌میر محه‌مه‌د واده‌ڵێت.\nبه‌پێی ئامارێكی به‌شی زه‌ویی كشتوكاڵی له هۆبه‌ی كشتوكاڵی خانه‌قین بۆ (كه‌ركوك ناو)، له ساڵانی 1976 تا 2003 زیاتر له دوو هه‌زار گرێبه‌ستی زه‌ویی كشتوكاڵی بۆ هاوڵاتیان عه‌ره‌ب كراوه، دوای پرۆسه‌ی راگواستنی هاوڵاتیانی كورد له‌و سنوره‌دا، ئه‌وه‌ش به تایبه‌ت له خانه‌قین، ناحیه‌كانی مه‌یدان و قۆره‌توو.\nهۆشیار ئیسماعیل، ئەندامی ئەنجومەنی پارێزگای دیالە بە (كەركوك ناو)ی وت “له‌سه‌ر ئەو بابەتە دەیان نوسراوی فەرمیمان كردووە بۆ ئەنجومەنی باڵای دادوه‌ری عیراق و ئەنجومەنی وەزیران و سەرۆكایەتی كۆمار و بەرێوبەرایەتی كشتوكاڵی دیالە”.\nپێشیوایه ته‌نیا چاره‌سه‌ری كۆتایی بۆ ئه‌و كێشه‌یه جێبه‌جێكردنی مادده‌ی 140ی ده‌ستوری هه‌میشه‌یی عیراقه.\nساڵی رابردوو، ئه‌نجومه‌نی باڵای دادوه‌ری عیراق داوای كاراكردنه‌وه‌ی مادده‌ی 140ی ده‌ستوری كرد، ئه‌وه‌ش له نوسراوێكیدا بۆ دادگای تێهه‌ڵچونه‌وه‌ی كه‌ركوك، كه كێشه‌ی زۆرینه‌ی زه‌وییه كشتوكاڵییه‌كان پێویسته له‌رێی ئه‌و مادده‌یه یه‌كلاییبكرێته‌وه.\nته‌نیا چاره‌سه‌ری كۆتایی بۆ ئه‌و كێشه‌یه جێبه‌جێكردنی مادده‌ی 140ی ده‌ستوره\nسه‌رچاوه‌یه‌ك له هۆبه‌ی كشتوكاڵی خانه‌قین كه نه‌یویست ناوی بڵاوبكرێته‌وه، به (كه‌ركوك ناو)ی وت “فشارێكی زۆر لەسەرمان هەیە بۆ بابه‌تی كێشەی زەوییە كشتوكاڵییەكان لە نێوان جوتیارانی عەرەب و كورد، بەڵام لە هەوڵی بەردەوامین كێشەكان گەورە نەبێت و سڕیان بكەین”.\nكێشه‌ی زه‌وییه كشتوكاڵییه‌كان، ته‌نیا له خانه‌قین نیه، ساڵی رابردودا له كه‌ركوك و دوزخورماتووش سه‌ریهه‌ڵدایه‌وه، به تایبه‌ت له سنوری داقوق ئاڵۆزی و بارگرژیی به‌دوای خۆیدا هێنا.\nقه‌زای خانه‌قین له باكوری پارێزگای دیاله، یه‌كێكه له ناوچه‌كانی جێناكۆك و زۆرینه‌ی دانیشتوانه‌كه‌ی كوردن، له‌گه‌ڵ به‌شێك له عه‌ره‌ب و توركمان.


شەڕ و تێکهەڵچوون لە چالدێران هاتە ئاراوە و سێ ئەندامی سپای پاسداران کوژران\n19:52 - 2 July 2019\nهەنگاو: لە ئەنجامی تێکهەڵچوونێکی چەکداری نێوان هێزێکی کوردستانی و هێزەکانی سپای پاسداران لە بەرزاییەکانی چالدێران سەر بە پارێزگای ئورمیە، سێ ئەندامی سپای پاسداران کوژران.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، بەرەبەیانی ڕۆژی سێشەممە (١١ی پووشپەڕی ٢٧١٩ / ٢ی ژوئیەی ٢٠١٩)، تێکهەڵچوونێکی چەکداری لە بەرزاییەکانی چالدێران هاتووەتە ئاراوە و سێ ئەندامی سپای پاسداران کوژراون.\nبنکەی حەمزەی هێزە ویشکاییەکانی سپای پاسداران لەوبارەوە ڕاگەیەندراوێکی بڵاو کردووەتەوە و کوژرانی سێ ئەندامی سپای پاسدارانی پشتڕاست کردووەتەوە. لە بەشێکی دیکەی ئەو ڕاگەیەندراوەدا باس لە کوژرانی دوو ئەندامی لایەنی بەرانبەر کە ئاماژە بە ناوەکەی نەدراوە، کراوە.\nسەرچاوە خۆجێیەکان بە هەنگاویان ڕاگەیاندووە کە ئەو تێکهەڵچوونە لە نێوان سپای پاسداران و گریلاکانی حیزبی کرێکارانی کوردستان ڕووی داوە، بەڵام میدیاکانی نزیک لەو حیزبە کاردانەوەیەکیان بە نیسبەت ئەو هەواڵە نەبووە و نە پشتڕاستیان کردووە و نە بە درۆیان خستووەتەوە.


عیراق؛ لەماوەی شەو ڕۆژێكدا 3 حاڵەتی مردن تۆماركراوە 2 حاڵەتی لەهەرێم بووە – تۆڕی میدیایی خەڵک\n2021/01/16 - 4:36 PM\nوەزارەتی تەندروستی عیراق ئاشكرای دەكات ، 596 حاڵەتی نوێی تووشبوون بە ڤایرۆسی كۆرۆنا تۆماركراوە و 2009 كەسیش چاكبوونەتەوە و 3 حاڵەتی مردنیش هەبووە.\nوەزارەتی تەندروستی عیراق لە بەیاننامەیەكدا ئاماژەی بەوەكردووە، كە لە 24 كاتژمێری ڕابردوودا 33 هەزار و 589 پشكنینی تایبەت بە كۆرۆنا ئەنجام دراوە و دەركەوتووە 596 كەس تووشی ڤایرۆسی كۆرۆنا بوون و ئەنجامەكانیان پۆزەتیڤ بوون.\nئاشكراشی كردووە، كە زۆرینەی تووشبووەكان لە بەغدا بوون، هەروەها لە كەركوك 43 سلێمانی 4 و هەولێر 6 حاڵەت و دهۆك 33 حاڵەت تۆماركراوە.\nڕوونیشی كردۆتەوە ، كە 2009 تووشبوو بە پەتاكە چاكبوونەتەوە، كە زۆرینەیان لە بەغدا بوون و هەروەها لە سلێمانی 259 و هەولێر 381 و دهۆك 337 و كەركوك 461 كەس چاكبوونەوە.\nڕاشیگەیاندووە، 3 كەس بە پەتاكە گیانیان لەدەستداوە و لەوژمارەیەش تەنها 1 حاڵەتی لە سلێمانی و حاڵەتێكی دیكەشی لە دهۆك تۆماركراوە و بەوەش ژمارەی مردووان گەیشتۆتە 12935 كەس.\nهەر لە ڕاگەیەنراوەكەدا ئەوەشخراوەتەڕوو، كە ڕێژەی چاكبوونەوە لە سەرتاسەری عیراق بۆ 93.5 % بەرزبۆتەوە.


دادوەرانی بەشی سیناریۆی یەکەمین فێستیڤاڵی فیلم، سیناریۆ و وێنەی "لاو" دیاریکران.\n"جابر قاسمعەلی" و "محەمەدڕەزا گەوهەری" لە سیناریۆنووسانی ناودار و بەئەزموونی سینەمای ئێران؛ وەکوو ئەندامانی لێژنەی دادوەرانی بەشی سیناریۆی یەکەمین خولی فێستیڤاڵی فیلم، سیناریۆ و وێنەی "لاو" دەستنیشانکران.\nلە پێناو ناساندن و بردنەسەرێی ئاستی سیناریۆنووسی ناوچەکە، ڕێکخراوەی فیلمسازی "لاوان فیلمی موکریان" بە بەرپرسیاریی "ئیبڕاهیم سەعیدی" سینەماکاری ناودار و بەرئەزموونی کورد، هەوڵیداوە کە یەکەمین خولی پێشبڕکێی سیناریۆنووسی کورتە فیلم لە نێوان سیناریۆنووسانی پارێزگاکانی ئازەربایجانی ڕۆژئاوا و کوردستان لە شاری مەهاباد بەڕێوەببات.\nئەم پێشبڕکێیە بڕیاروابوو کە بە ناونیشانی یەکێک لە بەشە سەرەکییەکانی فێستیڤاڵی فیلم، سیناریۆ و وێنەی "لاو" بەڕێوەبچێت، بەڵام بە هۆی باروودۆخی نالەبار و هەروەها بەربەستەکانی ڕێکارە تەندروستییەکانی کۆڕۆنا، ئەم بەشە بە شێوەی سەربەخۆ و پێش لە بەڕێوەچوونی فێستیڤاڵی فیلم، سیناریۆ و وێنەی "لاو" بەڕێوەدەچێت.\nبە لەبەرچاوگرتنی هەمووی ئەمانە، بانگەوازی ئەم ڕووداوە هونەرییە لە بەهاری ئەمساڵدا بڵاوکرایەوە و بە پێچەوانەی چاوەڕوانییەکانی ڕێکخراوەی فیلمسازی "لاوان فیلمی موکریان"؛ بە گشتیی ٩٢ سیناریۆی کورت، لە لایەن سیناریۆنووسانی ناوچەکە ڕوانەی نووسینگەی فێستیڤاڵ کرا کە لە نێوانیاندا لە لایەن لێژنەی هەڵبژاردنی ڕێکخراوەی لاوان فیلمەوە ١٢ سیناریۆی بەرچاو، دەستنیشانکران و چوونە قۆناغی کۆتایی دادوەرییەوە.\nلە قۆناغی کۆتایی دادوەریی بەرهەمەکاندا هەوڵدراوە کە مامۆستایانی بیرمەند و پسپۆڕی بواریی سیناریۆنووسی ئێران، بەرپرسیارییەتی هەڵبژاردنی سیناریۆی سەرکەوتووی ئەم فێستیڤاڵەیان لە ئەستۆدابێت و لەم پێناوەدا "جابر قاسمعەلی" و "محەمەدڕەزا گەوهەری" لە سیناریۆنووسانی ناودار و بەئەزمووی سینەمای ئێران؛ بەرهەمەکانی ئەم خولەی فێستیڤاڵ هەڵدەسەنگێنن.\nلە پێناو هاندانی سیناریۆنووسانی لاوی ناوچەکەدا لە لایەن ڕێکخراوەی فیلمسازی "لاوان فیلمی موکریان" خەڵاتی سیناریۆی سەرکەوتووی ئەم خولە، بەشداریی لە قۆناغی بەرهەمهێنان و هەروەها سازکردنی سیناریۆی هەڵبژاردە لەبەرچاو گیراوە.\nبڕیاروایە کە سیناریۆکانی دەستنیشانکراویی کۆتایی لە لایەن لێژنەی هەڵبژاردنەوە لە پێناو باشتربوونی بەرهەمەکاندا، لە کارگەیەکی کارای سیناریۆنووسیدا لە ڕێکخراوەی فیلمسازی "لاوان فیلمی موکریان" بەشداریان پێبکرێت.\nبەڕێوەبەرایەتی ڕاگەیاندنی گشتی فێستیڤاڵی فیلم، سیناریۆ و وێنەی "لاو"


!)0 9)5;7,-2+*357,)31)%2(%5()2%7385)9)5;(%; 03:03:45-')6!,),31)3*%1-0;#%08) 4)2325- %7 82 ::::-0/3'38/\n-*+#&"0 !)0 -67-2'7-9):31)26:)%5%2(-27)5-356 :-7,67;0)',%51%2(45%'7-'%0-7; 4)232 %7 82 :::0%85%%6,0);'31\n" ) %+ !)0 5)%7-()%6%7+5)%79%08))9)5;7-1) 4)232 %7 82 :::4)%'3'/6'38/\n*(*!)+ !)0 ,-0(5)26',%5-7;9%08)6735)6)00-2+4'037,-2+ &33/69-2;06%2(%5%2+)3*,386),30(-7)16 4)232 %7 82\n 32(%; %785(%; %141\n#"$&."*,&& !)0 8%0-7;6-09)5.):)00)5;+-*76%2(*%6,-32%'')6635-)6 4)232 %7 82 :::6-09)567%00'31\n&0')-,#( 0*"++ !)0 !,) 387,:)676&-++)67%2(&)67*%2';(5)666735) !,)*-56740%');386,380(6734*35;385'36781)6 $)237320;,%9)7,) 387,:)6760%5+)676)0)'7-32 3**%2';(5)66'36781)6&87%1%66-9)5%2+)3* 4%57;+)%5+%(+)76%2(+-*76 :::40;1387,*%2';(5)66'31 4)232< %7< 82'036)(\n!)0 !5;631)7,-2+2):73(%; 4)232 %7 82 :::6%-26&85;6'38/\n///*'! "(,*" )-%\n!,)51%(%)275) 51%(%$%; 0;1387,)932  


تەندروستی هۆشداری لە بڵاوبوونەوەی جۆرێكی تری تیرۆر لە كوردستان دەدات\nلە ڕۆژی جیهانی بەرەنگابوونەوەی مادە هۆشبەرەكان وەزارەتی تەندروستی حكوومەتی هەرێمی كوردستان هۆشداری دەدات لە چاودێریی هەرزەكاران كە تووشی كێشانی مادەی هۆشبەر دەبن، بە هۆكاری سەرەكی ئالوودەبوون و ماڵوێرانی و مەرگی تاك و كۆمەڵگە و تیرۆری لەسەرخۆ ناوی دەبات.\nئەمڕۆ سێشەم 26ـی حوزەیران/ یۆنیۆ، لە ڕاگەیەنراوێكی وەزارەتی تەندروستی حكوومەتی هەرێمی كوردستان هاتووە، ئەمڕۆ دەرفەتێكی جیهانییە بۆ بەئاگاهێنانەوەی تاك و كۆمەڵگە لە مەترسی و زیانەكانی ئالوودەبوون و هاوكاری و هاوئاهەنگی ناوخۆیی و نێودەوڵەتی بۆ بەگژداچوونەوەی مادە هۆشبەرەكان.\nلە بەشێكی ڕاگەیەنراوەكەی وەزارەتی تەندروستی هاتووە، توێژینەوەكان دەریانخستووە هەرزەكاران قوربانی سەرەكی ئەو مادانەن و سەرەتای تێكەوتنی تاكە بەدنیای ڕەشی ئالوودەبوون، بۆیە ئەركی سەرەكی دایك و باوك و بەخێوكەر و دەزگە پەروەردەیییەكانە هۆشیارانە تر مامەڵە لەگەڵ ڕۆڵە هەرزەكارەكان بكەن و چاودێری و ڕێنوێنییان بكەن، سەرەتا پێوستە گوێ لە خواست و ویستەكانیان بگرین و هاوڕێ و هاوكاریان بین.\nهێما بۆ ئەوەیش كراوە، لە هەرێمی كوردستان پێداچوونەوە بە یاسای مادە هۆشبەرەكان كراوە و ئامادە كراوە بۆ جێبەجێكردنی لە هەرێمی كوردستان لەپێناو توندكردنی ڕێوشوێنەكانی بەرەنگاربوونەوە و بەهێزكردنی توانای دەزگاكانی، بەرەنگاربوونەوە و كۆنتڕۆڵ و چارسەری ئالوودەبوون و توندكردنی ڕێكارەكانی دەرمانی هۆشبەر و مادە كیمیایییە یاریدەدەرەكانی لە هەرێمی كوردستاندا.


- 11/21/2019 8:38:00 PM 1852 جار خوێندراوەتەوە\nبەرەوپیشچونەکانی روسیا لەبواری سەربازی و تەکنەلۆجیای سیستەمەکانی بەرگری لە گەشەکردنی بەردەوامدایە، بەگوێرەی توێژینەوەی ئاژانسێکی پەیوەندیدار لە واشنتن، لە ئێستادا توانا سەربازیەکانی روسیا ناتۆی تێپەڕاندوە.\nراپۆرتی ئاژانسە ئەمریکیەکە دوای ئەوە هات، لە چەند رۆژی رابردودا هێزی سەربازی روسیا پێکهێنانی سیستەمێکی بەرگری پشتبەستو بە تەکنەلۆژیایی زیرەک AI راگەیاند، کە توانای ناسینەوە و شیکردنەوە هەڕەشەی سەربازی زۆر وردی هەیە بە بەردوارد بە هەمو ئەو سیستەمانەی دیکەی ئێستا لە جیهاندا بونیان هەیە.\nبەگوێرەی راپۆرتەکان، سیستەمە زیرەکەی مۆسکۆ توانای کۆکردنەوەی زانیاری هەیە و لە ماوەی تەنها چەند سانیەیەکدا و شیکردنەوەی بۆدەکات و زانیاری پێوست دەنێرێت بۆ یەکە سەربازیە پەیوەندیدارەکان لەسەر پێویستی کات و ژمارە و جۆری ئامێر و سەربازی پێویست بۆ مەترسیەکی دیاریکراو.\nرێکەوتی 13ی ئەم مانگە، رۆژنامەی سوهۆ ( Sohu)-ی چینی بڵاویکردەوە، بەهۆی ئەوەی روسیا ژێرخانێکی باشی چەکی ئەتۆمی هەیە، ئەو وڵاتە لەتوانایدایە دە جار خاکی ویلایەتە یەکگرتوەکانی ئەمریکا وێران بکات، پیشتر و رێکەوتی 7/11 ئیمانوێل ماکرۆن سەرۆکی فەرەنسا رایگەیاند، بەهۆی هەڵسوکەوتەکانی تورکیا و ئەمریکاوە هاوپەیمانی ناتۆ لە سەرە مەرگدایە.\nڕێکخراوی پەیمانی ئەتڵەسی باکور، ناتۆ لە 4ی نیسانی 1949 بە ئامانجی بەرگری ھەرێمی لە واشنتن دی سی دامەزرا.


ڕژیمەكان پێش ڕووخان\nلەم وتارەدا دەمەوێت جەخت بكەمە سەر چەند خاڵێك ئەویش ئەوەی كە ئەو هێرشەی كرایە سەر كۆیە و لە سێدارەدانی بە كۆمەڵی چالاكانی سیاسی چ مانایاكی هەیە و پەیامێكی بەو شێوە كە كۆمەڵگای كوردستانی تووشی شۆك كر دچ ناوەرۆك یان كۆدێكی هەیە لە لایەن ڕژیمی كۆماری ئیسلامییەوە. لێرەدا دەمانەوێت ئاماژە بە بارودۆخی ڕژیمەكان پێش ڕووخان بكەین و لەوە تێ‌بگەین كە ڕژیمی ئیسلامی لە چ بارودۆخێك‌دایە و لەبەر چی ناچار بووە كە هەنگاوی بەو شێوەیە بنێت.\nچەند وێنەی مێژوویی ڕژیمە ڕووخاوەكان و ئەزموونەكانیان\nئاڵمان: دیكتاتۆریی 12 ساڵەی هیتلەر كە بە تەواوی سیستمێكی تۆتالیتێر بوو كە لە هەموو بوارەكانی سیاسی، كۆمەڵایەتی ، كو‌لتووری و ئابووریدا دەستێوەردانی دەكرد بە جۆرێك كە هیچ ڕەهەندێك لە ژیان نەبوو كە خەڵك تێیدا ئازاد و ئاسوودە بن. دژبەرانی هیتلەر بە كۆمەڵ دەنێردران بۆ كەمپەكانی كاری زۆرەملی، نازییەكان بوونی هەر جۆرە لە حزب و سندیكایەكیان قەدەغە كردبوو، ئەوان بە تووندوتیژی و دەستدرێژی هەموو كۆمەڵگای مەدەنیان خستبووە ژێر ڕكێفی خۆیان، سەركوتی كەمینەكان بە فەخرەوە جێبەجێ دەكرا بە تایبەت جووەكان، زۆربەی چالاكانی سیاسی، هونەرمەندان، بیرمەندان، ناچار بە تاراوگەنشینی بوون و ئەو ڕێژەی كە لە ئاڵمان مابوونەوە نەیان‌دەتوانی هیچ چالاكییەك بكەن. ڕژیمی هیتلەر كاری خۆی بە سووتاندنی كتێب دەست‌پێ‌كرد، واتە سووتاندنی كتێبەكان پێشەكییەك بوو بۆ سووتاندنی مرۆڤەكان. نازیزم هیچ جۆرە لە بۆچوون و بیركردنەوە و فەلسەفەیەكی جگە لە خۆی قبووڵ نەدەكرد، تەنیا هەڵاواردنی دژ بە خۆی قبووڵ نەدەكرد جگە لەوە لە هەموو شتێكدا هەڵاواردن هەبوو. لە سەردەمی هیتلەر، كۆمۆنیستەكان، سۆسیال دێمۆكراتەكان، چالاكانی سەندیكایی، ئاشتی‌خوازەكان و ئەو گرووپە ئایینیانەی كە دژ بە تووندوتیژی بوون بە تایبەت كڵێسەی كاتۆلیك لە لایەن نازییەكانەوە بە توندترین شێوە سەركوت دەكران. هیتلەر ساڵێك پێش ڕووخانی واتە لە ساڵی 1944 ڕووبەڕووی تیرۆرێك بوویەوە لە لایەن ئەفسەران و ژنراڵەكانی ئەرتەشی خۆیەوە و لە عەمەڵیاتێك بە ناوی ئەفسانەی باكوور شوێنی حەوانەوەی هیتلەر كە ناوی "هێلانەی گورگ" بووە دەتەقێندرێتەوە بەڵام هیتلەر لەو تیرۆرە ڕزگاری دەبێت .\nئێران: تەنیا یەك حزب بۆی هەبوو چالاكی بكات كە ئەویش حزبێك بوو كە شای ئێران بەڕێوەی دەبرد. زۆرینەی دژبەرانی سیاسیی شای ئێران لە زیندانەكان بوون یان تیرباران دەكران. زیاتر لە 50 ملیارد دۆلار لە داهاتی نەوتی ئێران لە دەستی یەك كەسدا بوو كە ئەویش شای ئێران بوو. فەرەیدون هۆوەیدا لە كتێبی " داڕمانی شا " دەڵێت: وەهمی خۆ بە زل‌زانینی شا بە ئاستێك گەیشتبوو كە شا هەموو ڕاستییەكەی لێ ون ببوو بە جۆرێك كە سازمانی سیا لە ڕاپورتێكی نهێنیدا لە ساڵی 1976 ئاماژە بەوە دەكات كە لووت‌بەرزیی پاشای ئێران دەخاتە مەترسییەوە. یان پاشای ئێران لە شوێنێكدا دەڵێت: ئێمە یەك دژبەرمان لە ئێران هەبووە كە ئەویش وڵاتی بەجێ‌هێشتووە. پێش ڕووخانی سیستمی پاشایەتی كێشە دەكەوێتە نێوان هێزی ئەرتەش بە سەرۆكایەتی قەرەباغی و گاردی پاشایەتی بە سەرۆكایەتی سەرلەشكەر نشات، بە جۆرێك كە قەرەباغی هاوكاریی خەڵكی كردووە بۆ ڕووخانی ڕژیمی پاشایەتی و ڕێنوێنیی خەڵك دەكات بۆ لەناوبردنی هێزی گاردی پاشایەتی. هەروەها پێش ڕووخانی سیستمی پاشایەتی هێرش دەكرێتەوە سەر كۆنسوولەكانی ئێران لە زۆربەی وڵاتان.\nڕووسییە: قەیرانێكی گشتی باڵی كێشا بەسەر هەموو پێوەندییە ئابووری، كۆمەڵایەتی و سیاسییەكاندا. بەشەكانی پیشەسازی و هاتووچۆ تووشی قەیران بوون و هەموویان وەستان، بێ‌كاری هەموو وڵاتی گرتەوە، تێ‌چووی ژیان بەرز ببوویەوە بە جۆرێك كە وڵات ڕووبەڕووی داڕمانێكی ئابووریی بووەوە، ژیانی كرێكاران دژوارتر ببوو بە جۆرێك كە هێرشیان دەكردە سەر بەڕێوەبەرانی كارگە و كۆمپانیاكان. لە سەرەتای مانگی فێڤریەی ساڵی 1917ی زایینی زۆربەی كرێكارانی بەشی پیشەسازی لە پێترۆگراد دەستیان دایە مان‌گرتن و پاش ئەوە شۆڕش دەگاتە پادگان و سەربازەكان. لە 11ی مارسی 1917، تێزار، نیكولای دووهە‌م، فەرمانی هەڵوەشاندنەوەی پارلەمانی ڕووسیە دەدات كە زۆرینەی پارلەمان بەرامبەری دەوەستنەوە، هەروەها بشێویی گشتی بۆتە هۆی ئەوەی كە شۆڕش دەست پێ‌بكات و پاشان شەڕی ناوخۆیی وڵات دەگرێتەوە، شەڕی نێوان ئەرتەشی سوور بە سەرۆكایەتی ترۆتسكی لەگەڵ گاردی سپی بە سەرۆكایەتی كۆرنیلوڤ .\nعێراق: ڕژیمی سەدام تەنیا نوێنەری 20 لە سەدی كۆمەڵگای عێراق بوو كە ئەویش تەنیا عەرەبە سونی مەزهەبەكانی عێراقی دەگرتەوە. زۆربەی دەسەڵات‌دارانی عێراق لە سونییەكان و خزم و كەسی سەدام پێك‌هاتبوون بە جۆرێك كە كوردەكان و شێعەكان هیچ ڕۆڵیكیان لە حكوومەتی عێراقدا نەبوو و سەدام بە تووندترین شێوە وەڵامی دژبەرانی خۆی دەدایەوە و هیچ جۆرە ڕەخنەیەكەی قبووڵ نەدەكرد. سەدام بە هۆی شەڕی ئێران و عێراقەوە لە ڕووی ماڵییەوە تووشی قەیران ببوو بە جۆرێك كە پێویستی بە تێ‌چوویەكی زۆر هەبوو بۆ بونیادنانەوەی عێراقی پاش شەڕ بەو هۆیەشەوە داوای لە وڵاتە عەرەبییەكان كرد كە لە فرۆشی نەوتی خۆیان كەم بكەنەوە تاكوو نرخی نەوت بەرز بێتەوە، بەڵام كوەیت بە پێچەوانەوە فرۆشی نەوتی زیاتر كرد. سەدام پێش ڕووخانی چەند هەنگاوی هاویشت ئەویش ئەو بۆشاییانەی كە لە دەرووبەری دەسەڵاتی سەدام بوون بۆ نموونە كوردەكان كە بە بەراورد لەگەڵ سەدام دەسەڵاتێكی لاوازتریان هەبوو یان دەسەڵاتی كوەیت كە ئەو دوو بۆشاییە دوو هێزی لاوازتر بوون كە لە دەورووبەری دەسەڵاتی سەدام بوون و سەدام بەرامبەر بەو دوو دەسەڵاتە لاوازە دەسەڵاتی ناڕەوای خۆی نواند .\nیەكێتیی سۆڤیەت: لایەنگری ڕێبەرانی نوێی سۆڤیەت لە بازاڕی ئازاد و گەشەسەندنی هەستی ناسیوناڵیستی لە هەرێمە جیاوازەكان بە تایبەت لە ڕووسیا و قەزاقستان، هەروەها كێشە ژینگەییەكانی ناوەندە ئەتۆمییەكانی متسامور لە ئیرەوان كە پێكەوە بوون بە هۆی هەڵگیرساندنی كەشی ناڕەزایەتی. هەروەها داڕمانی ڕوو لە گەشە و ئاشكرای بنەما ئابووری و سیاسییەكانی یەكێتیی سۆڤیەت و لە هەمان كاتدا هەوڵەكان بۆ چاك‌سازی و گەڕاندنەوەی بارودۆخی ئاسایی بۆ وڵات كە لە كۆتاییدا قەیرانەكان هێندە ئاڵۆز بوون كە گۆرباچێڤ توانای كۆنتڕۆڵ و ڕاگرتنی سۆڤیەتی نەمابوو. سۆڤیەت پێش ڕووخانی خۆی چەند هەنگاوی هاویشت تاكوو كێشەكان چارەسەر بكات بەڵام بە پیچەوانەوە ئەو هەنگاوانە بوونە هۆی ئەوەی كە پرۆسەی ڕووخانی سۆڤیەت خێراتر بێت .\nئێستاش كۆماری ئیسلامی كە لە دەورووبەری خۆیدا ڕووبەڕووی چەند بۆشایی دەسەڵات بۆتەوە بە تایبەت لە هەرێمدا كە بە بەراورد لەگەڵ ئێران دەسەڵاتێكی لاوازتری هەیە كە دەیهەوێت لەو بۆشاییەدا هێزی خۆی نمایش بكات كە ئەمە خۆی كۆدێكە نیشان‌دەری ئەوەیە كە كۆماری ئیسلامی بەرەو داڕمان دەڕوات واتە دەسەڵاتێكی ناڕەوا دەیەوێت ڕەوایی خۆی له بۆشایی ئەو دەسەڵاتە لاوازانەی كە لە دەورووبەری خۆیدا هەیە دەستەبەر دەكات و بەو شێوە دەیەوێت نیشانی بدات كە بوونی هەیە .بۆ نموونە، كاتێك ئامریكا دەیەوێت لە شوێنێكدا دەستێوەردانی سەربازی بكات پێش ئەوەیە ڕەوایی جەماوەریی ئەو هەنگاوەی دەستەبەر دەكات یان كەش‌وهەوایەك درووست دەكات كه ڕەوایی بدات بەو كارەی و ئەفكاری كۆمەڵگای نێودەوڵەتی بەرەو خۆی ڕابكێشێت تاكوو هەموو كەس بەوە بگەن كە ئەو هەنگاوەی كە ئامریكا دەیەوێت بیهاوێت هەنگاوێكی لۆژیكی و درووستە.\nئەنجام: دەبینین كە ڕژیمی ئیسلامی كە خۆی لە بارودۆخێكی لاوازدایە و خۆی لە مەترسیی ڕووخاندا دەبینێت دەیهەوێت بە هەر شێوەیەك بووە خۆی لە لێواری ڕووخان دوور بخاتەوە. لێرەدا دەمانەوێت ئەوە بڵێین كە ڕژیمی كۆماری ئیسلامی بەرەو داڕمان دەڕوات و هەروەها كە سەدام لە ساڵی 1988 لە حەلەبجە ئەو هەنگاوەی نا و هەروەها كە یەكێتیی سۆڤیەت پێش داڕمانی خۆی ویستی بە كوودتایەك پێشگیری بكات لە داڕمانی خۆی، بەڵام داڕمانەكەی خێراتر و خێراتر بوویەوە. دیار و بەرچاووە كە ئێران لە ڕووی پێكهاتەی كۆمەڵایەتی و سیاسیی خۆیەوە وەڵام‌دەرەوەی هیچ جۆرە لە داواكارییەكانی خەڵكی ئێران نییە و كەس ناتوانێت بە دوو مەلا یان دوو فەقێ وڵاتێك بەڕێوەبەرێت و دەیەوێت بە نیشاندانی هێزی خۆی لە دەرەوەی وڵات قەیرانەكانی ناوخۆی كۆنتڕۆڵ بكات یان خەڵكی خۆی بەو شێوە بێ‌دەنگ بكات كە ئەمە بارودۆخی ئێران بەرەو هەڵدێر دەبات. ڕژیمی ئێران بۆ دوورخستنەوەی شەڕ و ئاژاوە لە وڵاتەكەی خۆی، هێزە سەربازییەكانی لە سووریە و عێراق و وڵاتانی دەورووبەری جێ‌گیر كردووە و بە دەستێوەردانی سیاسی_ نیزامیی شەڕ و ئاژاوەگێڕی و كوشت و كوشتاری تیرۆریستی لەو وڵاتانە لە ژێر ناوی پاراستنی ئەمنییەتی ئیسلامی (شیعە) پەرە پێداوە و بۆتە ڕۆژەڤی هەموو میدیا و ڕاگەیاندنەكانی جیهان. هەروەها ڕۆحانی لە قسەكانیدا لە نەتەوە یەك‌گرتووەكان ئاماژە بەوە دەكات كە ئامریكا وڵاتێكی دیكتاتۆر و بەرژەوەندی‌خوازە و ئەمە لە كاتێك دایە كە ئێران خۆی لە ئاوێنەی ئامریكادا دەبینێتەوە و خۆیشی وڵاتێكی لەو شێوەیە. لە كۆتاییدا، دەمەوێت ئاماژە بەوە بكەم كە سیستمە دیكتاتۆرییەكان پێش ڕووخانیان هەنگاوە نالۆژیكی و هەڵەكانیان زۆرتر و زۆرتر دەبێت و تا ڕژیم لە داڕمان نزیك‌تر دەبێتەوە هەنگاوە نالۆژیكییەكانی زۆرتر و زیاتر دەبێت.\nكوردە لوڕەكان، قەیرانی شوناس و چارەنووسێكی هەڵواسراو!(بەشی ٢)\nسیاسه‌ته‌كانی واشنتن و ده‌رفه‌ته‌كان بۆ هه‌رێمه‌كوردییه‌كان\nناکارامەیی دەسەڵاتی دادپەروەری\nهاتنەوە بۆ ماڵە باوان و بە سووریەیی کردنی ئێران!